ވާހަކަ : މަސްލަހަތައްޓަކައި އެޅި ފިޔަވަޅެއް\n13 މެއި 2021 | ބުރާސްފަތި 10:57\nސަރަޙައްދީ ފެންވަރުގައި ބޭއްވޭ ފުޓުބޯޅަ މުބާރާތެއްގެ މިއަދަކީ ފޯރިގަދަ ކުއާޓަރ ފައިނަލް މެޗެއް ކުޅޭ ދުވަހެކެވެ. ހަވީރުއަތަށް އަޅާލީއްސުރެ މަލަފެހިދޫ ބޯޅަދަނޑު ކައިރިއަށް މީހުން އެއްވަމުން ދެއެވެ. މެޗު ފެށޭ ވަގުތު ޖެހުނު އިރު މުޅި އެހިސާބު ވަނީ ތޮއްޖެހިފައެވެ. އެކި އުމުރުގެ އަންހެން ފިރިހެން ޒުވާނުންނެވެ. ދުވަސްވީ ހަރުކުލައިގެ މީހުންވެސް މެއެވެ. ޓިކެޓު ކިއޫވެސް އޮތީ ކޮޅު ނުފެންނަ ވަރަށް ދަމާލާފައެވެ. ކަޅު ޓިކެޓް ވިއްކާ މީހުން ވެސް އެރޭޓެއްގައި އަގު ބޮޑުކޮން ދަނީ ޓިކެޓް ވިއްކަމުންނެވެ. ކަމާބެހޭ ފަރާތްތަކަށްވެސް މިކަމުގައި ކުރެވޭނެ މާބޮޑު ކަމެއް ނޯވެއެވެ. އެއްޗެއް ބުނެފިއްޔާ ގަންނަ މީހުން ބުނަނީ އަހަރެމެން ޓިކެޓް ބޮޑުކޮށް މިގަންނަނީ ހަމަހޭގައި ތިބެ ހިތުން ރުހުމުންނެވެ. ވީމާ މިކަމާ ތިޔަބޭފުޅުން ބެހިވަޑައިނުގަން ތިއްބަވާށެވެ.\nދަނޑު އޮތީ ފުރި ބާރުވެފައެވެ. ގަޑިން ހަތަރު ގަޑި ސުންމިނެޓް ހިނގުމާއެކު، ރެފްރީ ކަށިގަނޑާއެކު މެޗުފެށިއެވެ. ބައްދަލުވާ ދެޓީމަކީ މަލަފެހިދޫ ކަތިރިޔާ ޓީމާއި ބޮލިރަވަފުށީ ހޭވައްލާ ޓީމެވެ. މިދެޓީމުގައި ހިމެނޭ މަޝްހޫރު ކުޅުންތެރިންގެ ތެރޭގައި ބޮލިރަވަފުށީ ކުޑަކަތީބު ގާދިރުބޭގެ ދަރި އާދިލްވެސް ހިމެނެއެވެ. އަދި މިނޫންވެސް ރަށަށް މަޝްހޫރު، އަތޮޅަށް މަޝްހޫރު ބައެއް ކުޅުންތެރިންވެސް އެދެޓީމުގައި ހިމެނެއެވެ.\nސަޕޯޓަރުންގެ ފުރިހަމަ ސަޕޯޓާއެކު ފޯރިގަދަ 90 މިނެޓަށް ފަހު މެޗު ނިމިއްޖެއެވެ. ވަރަށް ހުހަރުވެރި ކުޅުމެއް ދެޓީމުންވެސް ދެއްކި މިމެޗު ނިމުނީ 1 ލަނޑު0ލަނޑުން ރަށު ޓީމު މޮޅުވެގެންނެވެ. މެޗުގެ މޭން އޮފް ދަމެޗްގެ މަޤާމަށް ހޮވުނީ ބޮލިރަވަފުށީ ޓީމުގެ އާދިލެވެ. އެކަމަކު ފަނޑިޔާރުންގެ މިނިންމެވުމަށް ކޮމިޓީގެ އެންމެންވެސް އިއްތިފާޤުވެއެވެ. އެހެނީ ގާދިރުބޭގެ އާދިލަކީ މުޅި އަތޮޅަށް ގޮންޖަހާލެވޭވަރުގެ މޮޅު ހުނަރުވެރި ކުޅުންތެރިއެކެވެ. އޭނާއާ ވާދަޖަހާލެވޭވަރުގެ އެއްވެސް ކުޅުންތެރިއަކަށް އެދުވަހު އެބާވީސް ކުޅުންތެރިންގެ ތެރޭގައި ނެތުމުންނެވެ.\nރަށުޓީމު ދެން ބައްދަލުކުރަން ޖެހެނީ، މެދަށް ދެދުވަސް ދޫކުރުމަށްފަހު ކުރުނބާފުށި ޓީމާއެވެ. އެއީވެސް ވަރަށް ގަދަފަދަ ޓީމެކެވެ. މަލަފެހިދޫ ޓީމު ކިރިޔާވެސް ޖެހިލުންވާ ޓީމަކީ ހަމައެކަނި ކުރުނބާފުށި ޓީމެވެ.\nކުރީ ދުވަހަށްވުރެ މިއަދުގެ ފޯރި މާގަދައެވެ. ބައެއް މީހުން ބުނާ ގޮތުގައި، ބޮލިރަވަފުށީ ޓީމު ބަލިކޮށްލެވުނަސް، ކުރުނބާފުށި ބަލި ކޮށްލާކަށް އެހާ ފަސޭހައެއް ނުވާނެއެވެ. އެހެންކަމުން ސަޕޯޓަރުންވެސް މިއަދު ވަނީ ރަށުޓީމު މޮޅުވޭތޯ ފޫގަޅާލާފައެވެ. ރަށުތެރޭގައި ބޮޑެތި ދިދަތައް ނެގުމާ، ޖޯޝުހުރި އިބާރާތްތަކުން ފުރާލެވިފައިވާ ފޮތިތައް ދެމުމާ، އަޑުގަދަ ކުރާއިން ލަވަޖެހުންފަދަ ކަންތައްތަކުންނެވެ. މީގެ އިތުރުން ރަށުގެ އެކި ފަރާތްތަކުން ފަނިގިރައިގެން ބެހުން ފަދަ، މެޓާ ބެހުންފަދަ ކަންތައްތައްވެސް ހިންގަމުން ގެންދިޔައެވެ.\nހަވިރު4ޖެހިތަނާ މެޗު ފެށިއްޖެއެވެ. ރަށުގެ ކުދިބޮޑު އަންހެން ފިރިހެންތަކުންވަނީ އެތަނަށް ޖަމާ ވެފައެވެ. ފުރަތަމަ ހާފު ނިމުނުއިރު އެއްލަނޑުން ކުރީގައި އޮތީ ރަށުޓީމެވެ. އެހެންކަމުން ރަށުޓީމުގެ ސަޕޯޓަރުންގެ އުފާވެރިކަން ވަނީ ނިހާޔަތަށް ގޮސްފައެވެ. ދެވަނަ ހާފުވެސް ފެށިއްޖެއެވެ. ވަރަށް ފޯރިގަދައެވެ. ދެޓީމުވެސް ވަރަށް ވާންކުރެއެވެ. އެއްބަޔަކު އަނެއް ބަޔަކަށް ދުލެއް ނުކުރެއެވެ. ދަނޑުމައްޗަށް އުދައެއްއަރާ ފައިބާގެން ދިޔައިރު، ފަހަތުން އަރާ ދެލަނޑު ޖަހައިގެން މެޗުން މޮޅުވީ ކުރުނބާފުށީ ޓީމެވެ.\nފަނޑިޔާރުންގެ ތެރޭގައި ކުރީދުވަހު އިން އެންމެ ބަސްގަދަ ފަނޑިޔާރު، އަލިމަނިކެއް މިއަދަކު ނެތެވެ. އޭގެ ބަދަލުގައި އިންނެވީ ރަށު ކޯޓުގެ ޤާޟީ އީސާ ހަސަންފުޅެވެ. އެހެންކަމުން މިއަދު އެންމެ ކުރިޔަށް ބަސް ކިޔަނީ އޭނާއެވެ. ބަސްކިޔޭނީވެސް އެނާއަށެވެ. އެހެނީ، އީސާ ހަސަންފުޅު އިންނަވާ ތަނެއްގައި އެހެންމީހަކަށް އަނގަ ހުޅުވާލާކަށް ނުކެރޭނެއެވެ.\nމޭން އޮފް ދަ މެޗް މަޤާމަށް މިއަދު ހޮވުނީ، ރަށު ޓީމުގެ ހާޝިމެވެ. އޭނާ ކުޅުނީ، އެންމެ ދިހަވަރަކަށް މިނެޓެވެ. މިކަމާ އިދިކޮޅު ޓީމު މައްސަލަ ޖެއްސިއެވެ. އަދި ސީދާ ޓީމުގެ ސަޕޯޓަރުންވެސް މިކަމާ ހައިރާންވިއެވެ. އެއީ އެންމެ ދިހަ ވަރަކަށް މިނެޓު ކުޅުނު، އާދައިގެ ކުޅުންތެރިއަކަށް މޭން އޮފް ދަ މެޗް ކަން ލިބުނީމައެވެ. މޭން އޮފްދަ މެޗް އިއުލާން ކުރި ވަގުުތު ފުރަތަމަ މުޅި ދަނޑު އޮތީ ލިބުނު ހައިރާން ކަމުގައި ހިމޭން ވެފައެވެ. އެކަމަކު ހިނދުކޮޅަކަށްފަހު މުޅި ދަނޑު ކަހަލަ ގޮތަކަށް ކެކި އަރަން ފެށިއެވެ.\nވަރަށް ބާރަށް އަޑުގަދަ ކުރާއިން ހުރިހާ ބޭފުޅުންވެސް ހަމަ ހިމޭންވުމަށް ގޮވަންފެށިއެވެ. ދެފަހަރަކު ގޮވާލުމުން ސަޕޯޓަރުން މަޑުމަޑުން އަޑުމަޑުކޮށް ތިބިތާ އިށީނދެއްޖެއެވެ. އެވަގުތު އީސާފުޅު އަޑުގަދަ ކުރާއިން ވާހަކަ ދައްކަން ފެށިއެވެ. "ތިޔަ ބޭފުޅުންގެ ހިތުގައި އުފެދިގެން އުޅޭ ސުވާލުގެ ޖަވާބު ދޭން އަޅުގަނޑު މިތެދުވީ! ކުރީ ދުވަހު އަލިމަނިކު އިންނަވައިގެން އެމަޤާމު ލިބިފައިވަނީ ބޮލިރަވަފުށީ ކުޑަކަތީބުގެ ދަރިއަކަށް! ވީމާ މިއަދު އެންމެ ރަނގަޅު ގޮތަކީ، މިރަށު ކަތީބުގެ ދަރިއަކަށް އެމަޤާމު ދިނުން! ހާޝިމަކީ ކަތީބުގެ ދަރިވީމާ އެގޮތަށް ނިންމީ! އަހަރެމެން ބަލަންޖެހޭނީ އެންމެ މަސްލަޙަތުހުރި ގޮތަކަށްނުން! ވާހަކަ ނިމުނީ!"\nކޮޕީ މުހައްމަދު ރަޝީދަކީ ހިންގުންތެރި ނާޒިރެކެވެ. ކުޅަދާނަ މުމައްސިލެކެވެ. ޅެންވެރިކަމުގެ ޝަރަފުވެރިކަން ލިބިވަޑައިގެންފައިވި ޅެންވެރިއެކެވެ. ބޮޑުއަކުރުކުރުމުގެ ފަންނުގައި އެންމެވިދާ ކެލިގްރާފަރެެކެވެ. ހަމައެހެންމެ އިންސާނީ އިހުސާސީ ހަވާދެއްގެ ރަހަތައް އެކުލެވިފައިވި އަސަރުގަދަ ވާހަކަތަކެއް ލިޔެފައިވާ ލިޔުންތެރިއެކެވެ.


ޖެނުއަރީމަހު ނެރޭނެކަމަށް ކުރިން ހީކުރި ސެމްސަންގް ގެލެކްސީ އެސް9ނުކުންނާނީ ފެބްރުއަރީގައި ކަމަށް ބައެއް ނޫސްތަކުން ޚަބަރު ފަތުރަމުން އެބަ ދެ އެވެ. އެސް9ނުކުންނަ އިރު ކުދިކުދިި ބަދަލުތަކާ އެކު އެސް9ޕްލަސް ވެސް ނުކުންނާނެ ކަމަށް ޚަބަރު ލިބެ އެވެ.\nއެޕަލްއިން ސެމްސަންގަށް 20 ބިލިއަން ޑޮލަރު\nސެމްސަންގްއިން 50 މިލިއަން "އޯލެޑް ޕެނަލް" އެޕަލް އަށް މި އަހަރު ވިއްކާނެ ކަމަށް ވަނީ އަންދާޒާކުރެވިފަ އެވެ. އެއީ އައިފޯން 10 އަށް ބޭނުންވާ ޑިސްޕްލޭ އެވެ. ބުނެވޭ ގޮތުގައި، ގެލަކްސީ އެސް8 އަށް ބޭނުންވާ ބައިތަކުން ލިބޭ ފައިދާ އަށް ވުރެ ބޮޑު އާމްދަނީއެއް، އެޕަލް އަށް އޯލެޑް ޕެނަލް ވިއްކައިގެން ސެމްސަންގް އަށް ލިބެ އެވެ. އެ ގޮތުން،...\nސެމްސަންގުން އަތްތިލަ ސްކޭންކުރަނީ\nލޮލުގެ ކަޅި އަށް ވުރެ ސްމާޓްފޯން ދެކެ އަހަރެމެން ލޯބިވެ އެވެ. އެ އެއްޗެއް ހިމާޔަތްކުރުމަށްޓަކައި، އިނގިލީގެ ނިޝާން އަދި ލޮލުގެ ކަޅި ވެސް މި އުޅެނީ ފޯނުތަކުގައި ރައްކާކޮށްގެންނެވެ. ނުވީތަނަކަށް މިހާރު މުޅި މޫނު ވެސް ފޮރުވަން ޖެހިފައި ވަނީ ފޯނުތަކުގަ އެވެ.\nއޯލެޑް ޑިސްޕްލޭ އުފައްދަން އެޕަލް ޗައިނާ އަށް\nއައިފޯނު އުފެއްދުމުގައި އެޕަލް އުފުލަން ޖެހޭ އެންމެ ބޮޑު ތަކުލީފަކީ، ފޯނަށް ބޭނުންވާ ބައިތައް އުފައްދަން މީހުންނަށް ކަމުކިޔަން ޖެހުމެވެ. މިއީ އެޕަލް އެއްގޮތަކަށް ވެސް ކުރަން ބޭނުންވާ ކަމެއް ނޫނެވެ. ނަމަވެސް އެޕަލްގެ ޑިވައިސްތަކަށް ބޭނުންވާ ހާޑްވެއާ އަމިއްލަ އަށް އުފެދެން ނެތުމުން އެހެން ގޮތެއް އަދި ނެތެވެ.\nގެއްލޭ އެއްޗެހި ދެން ހޯދައިދޭނީ ސެމްސަންގުން\nގެއްލޭ އެއްޗެހި މޯބައިލް ނެޓްވޯކްގެ ތެރެއިން ހޯދޭނެ ގޮތެއް ސެމްސަންގުން ދެނެގެންފި އެވެ.\nNovember 09, 2017 2\nގެލަކްސީ ނޯޓް9އުފެއްދުމުގެ މަސައްކަތުގައި\nސެމްސަންގް ގެލަކްސީ ނޯޓް9އުފެއްދުމަށްޓަކައި ވާންޖެހޭ ތައްޔާރީތައް ވަމުން އަންނަ ކަމަށް ބުނާތީ އިވިއްޖެ އެވެ. ސެމްސަންގް ތެރޭގައި ދެކެވޭ ވާހަކަތައް ދެނެތިބި މީހުން ބުނާ ގޮތުގަައި، އަސްލާ އެއްގޮތް ނޯޓް 9ގެ މޮޑެލްތަކެއް، އަންނަ އަހަރު ފުރަތަމަ ކޮޅުގައި ޓެސްޓްކުރަން ފަށާނެ އެވެ.\nއައިފޯން 10 އިން ސެމްސަންގަށް ބޮޑު ފައިދާއެއް\nއައިފޯން 10 އަށް އޯލެޑްް ޑިސްޕްލޭ އުފައްދައި ދެނީ ސެމްސަންގުންނެވެ. އެކަން މިހާރު އެންމެންނަށް ވެސް އެނގެ އެވެ. އެއިން ޑިސްޕްލޭއެއް އެޕަލް ގަންނަނީ 70 ޑޮލަރަށް ވުރެ މަދު ނޫން އަދަދަކަށް ކަމަށް ބެލެވެ އެވެ. ސެމްސަންގުން އައިފޯން 10 އަށް އުފައްދައިދޭ އެހެން ބައިތަކާ އެކު، ކޮންމެ އައިފޯން 10 އަކުން ސެމްސަންގަށް 110 ޑޮލަރަށް ވުރެ މަދު ނޫން...\n"ގިއާ ފިޓް2ޕްރޮ" އަށް އެޕަލްގެ ރުހުމެއް ނެތް\n"ސެމްސަންގް ގިއާ ފިޓް2ޕްރޮ" އަކީ "ފިޓްނެސް ޓްރެކާ"އެކެވެ. މިއީ، ސެމްސަންގުން ބުނި ގޮތުގައި، އައިފޯން އަދި އެންޑްރޮއިޑް ފޯނުތަކާ ވެސް ގުޅުވާލެވޭ އާލާތެކެވެ. އެކަމަކު އައިފޯނުގައި މަސައްކަތްކުރާނެ ކަމަށް ބަލައި، މި ޑިވައިސް ގަތުން އަދި ބުއްދިވެރި ނޫނެވެ. މަސްރަހު ދިރާސާކުރާ މީހުން ދޭ ނަސޭހަތަކީ ވެސް މި އެވެ.\nއައިފޯން 10: "އެޕަލް އޭ11 ބަޔޮނިކް" ޗިޕް\n"އެޕަލް އޭ11 ބަޔޮނިކް" ޗިޕް އަށް ވުރެ ބާރުގަދަ މޮބައިލް ޗިޕެއް މާކެޓްގައި މި ވަގުތު ނެތް ކަމަށް ވެ އެވެ. މާނަ އަކީ، އައިފޯން 8، އައިފޯން 8 ޕްލަސް އަދި އައިފޯން 10 އަށް ވުރެ ސްޕީޑް ބާރު އެހެން ފޯނެއް ސްމާޓްފޯނު މާކެޓްގައި މި ވަގުތު ނެތުމެވެ. މިއިން ކޮންމެ ފޯނެއްގައި ވެސް އެޕަލް އޭ11 ބަޔޮނިކް ޗިޕް އިނދެ އެވެ.\nވާވޭގެ އަމާޒަކީ އެއްވަނަ ދަރަޖަ އެވެ. ސްމާޓްފޯން މާކެޓްގައި، އެއްވަނަ ކުންފުންޏަކީ އެއީ ކަމަށް ވުމަށް ވާވޭ އެދެ އެވެ. އެ އުންމީދުގައި އެ މީހުން މަސައްކަތްކުރަނީ 2021 އަކީ ސުންގަޑި ކަމަށް ބަލައިގެންނެވެ.


ބައިސްކަލަކާއި އެހެނިހެން ބައެއް ތަކެތީގެ ވެރިފަރާތް ހޯދަނީ\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެންގޮސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަންފަށައިފިއެވެ.\nމި ތަކެއްޗަކީ ހޮވައިގެން ފުލުހުންނާ ހަވާލުކޮށްފައިވާ ތަކެއްޗާއި މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް ގެންގޮސްފައެވެ.\nޖުލައި 23 ވަނަ ދުވަހު، ބުރުޒުމަގާއި އިއްޒުއްދީންމަގު ގުޅުނުހިސާބުން އާންމު ފަރާތަކުން ހޮވައިގެން ގެންގޮސް ފުލުހުންނާ ހަވާލުކޮށްފައިވާ ރަން ކެވެލިއެއް. އިންސިޑެންޓް ނަންބަރ 493417\nމި ތަކެތީގެ ވެރިފަރާތުން، ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުގެ ނަންބަރު 9631696 އަށް ގުޅުއްވައި އިންސިޑެންޓް ނަންބަރާއެކު މައުލޫމާތު ހިއްސާކުރެއްވުމަށް އެދެއެވެ. އަދި ކާކުކަން އެނގޭނެ ލިޔުމަކާއެކު ޝަހީދު ހުސައިން އާދަމް ބިލްޑިންގަށް ހާޒިރުވެ ތަކެއްޗާ ހަވާލުވެލެއްވުން އެދެއެވެ.\nމަހުމޫދު މަރާލުމުގައި ބިދޭސީ މީހާ ފިޔަވައި އިތުރު މީހެއްގެ ބައިވެރިވުން އޮތްކަން ފާހަގަކުރެވިފައެއްނެތް: ފުލުހުން\nހާޓް އެޓޭކެއް ޖެހިގެން ފުލުހުންގެ ޑިިވިޝަން ކޮމާންޑަރު އިސްމާލް ނަދީމް ނިޔާވެއްޖެ!\nއަނެއްކާވެސް ދުވިސައްތަ ކިލޯ އަށްވުރެ ޑްރަގްސް ފުލުހުން އަތުލައިގަނެފި\nދަނގެތީގައި މީހަކު މަރާލައިފި! ފެނުނީ ވަޅަކަށް ވައްޓާލާފައި އޮއްވާ!\nސަތޭކަ ކިލޯގެ މަސްތުވާތަކެތި ސައުވީސް ގަޑިއިރު ތެރޭގައި ފުލުހުން އަތުލައިގެންފި\nއެކައުންޓުގެ ވެރިފަރާތަށް ނޭނގި އެއްލައްކަ އަށްޑިހަހާސް ރުފިޔާ ވަގަށް ޓްރާންސްފަރ ކޮށްފި!!\n2 އޮގަސްޓް 2021


މިނިސްޓަރުގެ އިލްތިމާސް - ދަރިވަރުން ސްކޫލަށް ފޮނުއްވާދެއްވާ މިނިސްޓަރުގެ އިލްތިމާސް - ދަރިވަރުން ސްކޫލަށް ފޮނުއްވާދެއްވާ\nމިނިސްޓަރުގެ އިލްތިމާސް - ދަރިވަރުން ސްކޫލަށް ފޮނުއްވާދެއްވާ\nސްކޫލުތަކުގެ މާހައުލަކީ ކުދިންނަށް ރާއްކަތެރި ތަނަކަށް ހައްދަވާ ދެއްވާނެކަމުގެ ޔަޤީންކަން ދެއްވާ، ދެވަނަ ޓާމުގެ ކިޔެވުން ފެށޭއިރު ހުރިހާ ދަރިވަރުން ސްކޫލަށް ފޮނުވައިދެއްވުމަށް އެޑިއުކޭޝަން މިނިސްޓަރ ޑރ އައިޝަތު އަލީ އިލްތިމާސްކުރައްވައިފިއެވެ.\nކޯވިޑަށް އެޅި ރައްކާތެރިކަމުގެ ފިޔަަޅެއްގެ ގޮތުން މިދިޔަ އަހަރުގެ މާރިޗުމަހު ސްކޫލްތައް ބަންދުކުރުމަށްފަހު މާދަމާއަކީ ހުރިހާ ގްރޭޑްތަކަށް އަލުން ސްކޫލްތައް ހުޅުވާލާ ކިޔެވުން ފަށާ ދުވަހެވެ.\nދިރާސީ އަހަރުގެ ދެވަނަ ޓާމުގެ ކިޔެވުން ފެށުމާއި ދިމާކޮށް މިނިސްޓަރ ޑރ އައިޝަތު އަލީ މިރޭ އާއްމުކުރެއްވި ވީޑިއޯ މެސެޖެއްގައި ވިދާޅުވީ ވޭތުވެދިޔަ އަހަރަކީ ވަރަށް ދަތި އަހަރެއް ނަމަވެސް ދަރިވަރުންގެ ކިޔެވުން މެދުކެނޑުނަ ނުދީ ކުރިޔަށް ގެންދިޔުމަށް ސްކޫލްތަކުގެ މުދައްރިސުންނާއި ބެލެނިވެރިން ވަރަށް ބުރަ މަސައްކަތްތަކެއް ކޮށްފައިވާކަމަށެވެ.\nމިނިސްޓަރ ވިދާޅުވީ ދަރިވަރުން ސްކޫލަށް އައުމުގެ ފުރުސަތު ނުލިބި ގޭގައި ތިބުމަކީ އެކުދިންނަށް ވަރަށް ބޮޑެތި ގެއްލުންތަކެއް ލިބޭނެކަމެއްކަމަށެވެ. އެހެންކަމުން ދަރިވަރުން ސްކޫލަށް ފޮނުއްވާދެއްވުމަށް މިނިސްޓަރ ވަނީ ހުރިހާ ބެލެނިވެރިންގެ ކިބައިން އެދިވަޑައިގެންފައެވެ. އަދި ސްކޫލްތަކުގެ މާހައުލަކީ ދަރިވަރުންނަށް ރައްކާތެރި ތަނަކަށް ހައްދަވާ ދެއްވާނެކަމުގެ ޔަޤީންކަން މިނިސްޓަރ ވަނީ ދަރިވަރުންނާއި ބެލެނިވެރިންނަށް ދެއްވާފައެވެ.\n" ހަމަ ހުރިހާ ކުދިންވެސް ތަންކޮޅެއް ބިރުގަނެފާނެ މިފަހަރު ސްކޫލަށް ހާޒިރުވެ ކިޔެވުމަށް. އެކަމު އަޅުގަނޑު ދަންނަވާނީ ކަންބޮޑުނުވާށޭ، ސްކޫލްތަކުގެ ތައްޔާރީތައް ވެފައި މި އޮތީ ތިކުދިންނަށް ސްކޫލްތަކުގެ މާހައުލަކީ ރައްކާތެރި މާހައުލަކަށް ހެދުމަށްޓަކައި. އަދި ހަމަ މިގޮތަށް ހުރިހާ ސްކޫލަކީ މުވައްޒަފުން ދަނީ މަސައްކަތް ކުރަމުން." ކުދިންނާއި މުހާތަބު ކުރައްވާ އެޑިއުކޭޝަން މިނިސްޓަރ އަައިޝަތު އަލީ ވިދާޅުވިއެވެ.\nސްކޫލްތައް އަލުން ހުޅުވާއިރު ސްކޫލްތަކުގައި ސާފުތާހިރުވުމުގެ ކަންކަމަށް ހާއްސަ ސަމާލުކަމެއް ދީފައިވާކަން މިނިސްޓަރ ފާހަގަކުރެއްވިއެވެ.\nމާދަމާ އަލުން ސްކޫލްތައް ހުޅުވާލާއިރު އެޑިއުކޭޝަން މިނިސްޓްރީން ވަނީ ރައްކާތެރިކަމުގެ ގިނަ ފިޔަވަޅުތަކެއް އަޅާ އެކަމަށް ބޭނުންވާ އުސޫލްތައް އެކުލަވާލާފައެވެ. މިގޮތުން ދަރިވަރުން އެންމެ ގިނަވެގެން ސްކޫލްގައި ހޭދަކުރާނީ5ގަޑިއިރެވެ. އަދީ އޭގެތެރެއިން އެއްގަޑިއިރު އެކުދިންގެ ހުން ބެލުމާއި އަތް ދޮވުމާއި ފިޒިކަލް ބައެއް ހަރަކާތްތަކަށް ހުސްކުރުމަށް ވަނީ އަންގާފައެވެ. އަދި ސްކޫލްތަކުންވެސް އެ ސްކޫލެއްގައި އަމަލުކުރާނެ އުސޫލްތައް ވަނީ ބެލެނިވެރިންނަށް އަންގާފައެވެ.\nދިރާސީ އަހަރުގެ ދެވަނަ ޓާމުގެ ކިޔެވުން މާދަމާ ފެށިނަމަވެސް ރޯގާ ޖެހި ހުމުގެ އެއްވެސް އަލާމާތެއް ހުރި ނަމަ އެ ދަރިވަރަކު ސްކޫލަށް ނުފޮނުވުމަށް ހެލްތް އެމެޖެންސީ އޮފަރޭޝަން ސެންޓަރުން އިލްތިމާސްކުރައްވާއެވެ. އަދި ބަލީގެ އެއްވެސް އަލާމާތެއް ހުރިނަމަ ވީ އެންމެ އަވަހަކަށް ޓެސްޓްކޮށް ނެގެޓިވް ނަތީޖާ ލިބުމުން ނޫނީ ސްކޫލަށް ނުފޮނުވުމަށްވެސް އެޗްއީއޯސީން އިލްތިމާސްކުރައްވައެވެ.\nއެންމެހާ ދަރިވަރުންނަށް ވަރަށް ކާމިޔާބު ޓާރމަކަށް އެދެން 😊🥰📚@aisthly pic.twitter.com/Q3ZQCFSHkp\n— Ministry of Education (@MoEdumv) January 9, 2021\nމާދަމާ އަލުން ސްކޫލްތައް ހުޅުވާލާއިރު އެޑިއުކޭޗަން މިނިސްޓްރީން ވަނީ ރައްކާތެރިކަމުގެ ގިނަ ފިޔަވަޅުތަކެއް އަޅާ އެކަމަށް ބޭނުންވާ އުސޫލްތައް އެކުލަވާލާފައެވެ. މިގޮތުން ދަރިވަރުން އެންމެ ދިގުވެގެން ސްކޫލްގައި ހޭދަކުރާނީ5ގަޑިއިރެވެ. އަދީ އޭގެތެރެއިން އެއްގަޑިއިރު އެކުދިންގެ ހުން ބެލުމާއި އަތޮ ދޮވުމާއި ފިޒިކަލް ބައެއް ހަރަކާތްތަކަށް ހުސްކުރުމަށް ވަނީ އަންގާފައެވެ. އަދި ސްކޫލްތަކުންވެސް އެ ސްކޫލެެއްގައި އަމަލުކުރާނެ އުސޫލްތައް ވަނީ ބެލެނިވެރިންނަށް އަންގާފައެވެ.\nދިރާސީ އަހަރުގެ ދެވަނަ ޓާމުގެ ކިޔެވުން މާދަމާ ފެށިނަމަވެސް ރޯގާ ޖެހި ހުމުގެ އެއްވެސް އަލާމާތެއް ހުރި ނަމަ އެ ދަރިވަރަކު ސްކޫލަށް ނުފޮނުވުމަށް ހެލްތް އެމެޖެންސީ އޮފަރޭޝަން ސެންޓަރުން އިލްތިމާސްކުރައްވާއެެވެ. އަދި ބަލީގެ އެއްވެސް އަލާމާތެއް ހުރިނަމަ ވީ އަވަހަކަށް ޓެސްޓްކޮށް ނެގެޓިވް ނަތީޖާ ލިބުމުން ނޫނީ ސްކޫލަށް ނުފޮނުވުމަށްވެސް އެޗްއީއޯސީން އިލްތިމާސްކުރައްވައެވެ.


Elaa ge massala villa kunfunyaa dhekolhah ninmaifi | Mihaaru\nއެލާގެ މައްސަލަ ވިލާ ކުންފުންޏާ ދެކޮޅަށް ހައި ކޯޓުން ނިންމައިފި\nރާއްޖޭގެ މިނިވަންކަމަށް 50 އަހަރު ފުރުމުގެ މުނާސަބަތުގައި މިދިޔަ އަހަރުގެ ޖުލައި މަހު ބޭއްވި ހަފުލާއެއްގައި ނައިބު ރައީސް އަބްދުﷲ ޖިހާދާ، ގާސިމް ސަލާމް ކުރައްވަނީ: އެލާގެ މައްސަލަ ވިލާ ކުންފުންޏާ ދެކޮޅަށް ހައި ކޯޓުން މިއަދު ވަނީ ނިންމާފައި.---މިހާރު ފައިލް ފޮޓޯ\n21 މާޗް 2017 - 12:57\nޓޫރިސްޓު ރިސޯޓެއް ތަރައްގީ ކުރުމަށް ވިލާ ޝިޕިން އެންޑް ޓްރޭޑިންގް ކޮމްޕެނީ ޕްރައިވެޓް ލިމިޓެޑަށް ދޫކޮށްފައިވާ ތ. އެލާ ދައުލަތަށް ނެތީ އެއްބަސްވުމާ ހިލާފަށް ކަމަށް ސިވިލް ކޯޓުން މިދިޔަ އަހަރު ކުރި ހުކުމް ހައި ކޯޓުން މިއަދު ބާތިލްކޮށްފި އެވެ.\nޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ވިލާ ކުންފުންޏާ އެއްކޮށް ދަށު ކޯޓުން މިދިޔަ އަހަރު ކުރި ހުކުމުގައި ބުނެފައި ވަނީ ވިލާ އާއި ޓޫރިޒަމް މިނިސްޓްރީއާ ދެމެދު ހަދާފައިވާ "އެމެންޑެޑް އެންޑް ރީ ސްޓޭޓެޑް ލީޒް އެގްރިމެންޓް" ބާތިލުކޮށްފައި ވަނީ ޑިސެމްބަރު 12، 2013 ގައި ސޮއިކޮށްފައިވާ ސެޓްލްމަންޓް އެގްރީމެންޓް އުވާލުން އަސްލަކަށް ބަލައިގެން ކަމަށެވެ. ސެޓްލްމަންޓް އެގްރީމަންޓާ އެއް ހަމަޔަކުން އަނެއް އެއްބަސްވުމާ މެދު އަމަލު ނުކުރެވޭނެ ކަމަށް އެ ހުކުމުގައިވެ އެވެ.\nވިލާއަށް ދޫކުރި ފަސް ރަށެއްގެ ކުއްޔާއި ޖޫރިމަނާގެ ގޮތުގައި 100 މިލިއަން ޑޮލަރު (1.5 ބިލިއަން ރުފިޔާ) ދައްކަން މީރާއިން ކުރިން އަންގާފައި ވާއިރު، މި ފަސް ރަށުގެ ތެރޭގައި އެލާ ވެސް ހިމެނެ އެވެ.\nހައި ކޯޓުން މިއަދު ހުކުމް ކުރީ އެލާ ދައުލަތަށް ނަގަން އެންގި އެންގުން ބާތިލް ކަމަށް ދަށު ކޯޓުން ކޮށްފައިވާ ހުކުމް ބާތިލް ކަމަށެވެ.\nވިލާ ހޮޓެލްސް ހައި ކޯޓް ވިލާ ގްރޫޕް ވިލާ ޓްރެވަލްސް މެމްބަރު ގާސިމް އިބްރާހިމް (މާމިގިލި)\n21 ކޮމެންޓް, 97 ރިއެކްޝަންސް\nއަސްލުވެސް ނުހެދޭ ވަރަށް ރަަށްތައްނަގާގެން އުޅުމުގެ ބޭނުމަކީ ކޮބާ. ރ މާނަންފުށީވެސް ހަމައޮތީ ރަށްރަށުގެމީހުން ވަގުރުކުއަޅަން އެންމެ ކުޑަމިނުން ބަލާލާނެ މީހަކުވެސް ނުހުރޭ. މިތަންތަނުން ޤައުމަށް އަދި ރ.އަތޮޅުމީހަކަށްވާފއިދާއެއްނެތް.\nބުނީމެއްނުން ފާހަނަ ދޮންނަން ޖެހުނަސް އޯކޭއޭ ދޯ......... އެހެންވީމާ،،،، މިހާރު އޯކޭ ނުވެގެން ތިއުޅެނީ ކީއްވެގެންތޯ............ ބުނާ ބަހުގައި ނުހިފެއްޓެނީ ދެއްތޯ.\nދެން އެމްޑީޕީން ނިކުންނާނެ ގާސިމުގެ ވިޔަފާރި ހިމާޔަތްކުރަން އެއީ ޑިމޮކްރެސީގެ އަސާސެއްކަމަށްވެސް ބުނާނެ\nތިރައްތައް ހެދިނަމަ ކިތައްމީހުންގެ ވަޒީފާ ޤާސިމައް ލިބުނު ރައްތައް އަދިވެސް އެހުރީ ނަހަދާ.\nގާސިމު ތިގޮތަށް ރަށްތައް ނުހަދާ ހިފަހައްޓައިގެން ހުރުމުން ގެއްލުންވަނީ ހަމައެކަނި ސަރުކާރަކަށް ނޫނެވެ. މިފަދަ ރަށްރަށް ހުރި އަތޮޅުތަކުގެ ރައްޔިތުންނަށްވެސް ލިބެން އޮތް މަންފާތަކަކަށް ތިކަމުން ހުރަސް އެޅެއެވެ. ތިޔަ އެލާ ހިފަހައްޓައިގެން ހުރުމުގެ ސަބަބުންވެސް އެއަތޮޅުގެ އެތައް ބަޔެއްގެ އުންމީދުތަކާއި ހުވަފެންތައްވަނީ ގެއްލިގެން ގޮސްފައެވެ. ވީއެންމެ އަވަހަކަށް ތިޔަ ތަންތަން ހެދި ހުޅުވާނެ ފަރާތަކާއި ހަވާލުކޮއްދެއްވުން އެދެމެވެ.\nހިތައް ތަދުކުރުން ހުއްޓާލާ\nއަނިޔާ ދިނުން ހުއްޓާކާ\nދިވެހިކުންފުނިތައް ހަލާކުގެތެރެއަށް ވައްޓާލުމަކީ ދިވެހީންގެ ހަލާކު.\nތީގާސިމު ހައިކޯޓުން ފުޓުބޯޅަ ކުޅޭވާހަކަ ބުނީމާ ރީތި ކޮށްލީދޯ. ރާޅުގެ ފޮނުގަޑު އޮތީ އަދި އެއްޗެހި ނިމޭނީ ގާސިމާއި ދެކޮޅަށް،.\nގާސިމް ބުނި ރާޅުގެ ބަައެއް ދޯ މި ޖެހީ!


SunOnline: Naifaru ge haalathaa medhu Shiyam ge kanboduvun\nނައިފަރުގެ ހާލަތާމެދު ޝިޔާމްގެ ކަންބޮޑުވުން\nއައިޝަތު ފަރީޙާ 30 Mar 2021, 22:58\nނައިފަރު ދާއިރާގެ މެންބަރު އަހްމަދު ޝިޔާމް -- ފޮޓޯ: މަޖިލިސް\nކޮވިޑް19ގެ ކޭސްތަކެއް ފެނި މޮނީޓަރިން އަށް ލާފައިވާ ޅ. ނައިފަރުގެ ހާލަތާމެދު ނައިފަރު ދާއިރާގެ މަޖިލިސް މެންބަރު އަހުމަދު ޝިޔާމް ކަންބޮޑުވުން ފާޅުކުރައްވައިފި އެވެ.\nޝިޔާމް މިރޭ ފޭސްބުކް ގައި ކުރެއްވި ޕޯސްޓެއްގައި ވިދާޅުވީ ނައިފަރަކީ ގިނަ އާއިލާތަކެއް ތޮއްޖެހިގެން އުޅޭ ރަށަކަށް ވާއިރު، އެޗްޕީއޭގެ ގައިޑްލަައިން އަކީ އެފަދަ ރަށަކަށް އެންމެ އެކަށީގެންވާ ގައިޑްލައިންތޯ ވިސްނާލަން ޖެހޭ ކަމަށެވެ.\nނައިފަރުން ކޮވިޑުގެ 56 ކޭސް މިހާތަނަށް ފެނިފައިވާއިރު ދެ މީހަކު ވަނީ ކޮވިޑް ފެސިލިޓީ އަށް ބަދަލު ކޮށްފަ އެވެ. އަދި ދެން ތިބި މީހުން ރަށުގައި ގޭގައި އައިސޮލޭޓު ކޮށްފައިވާއިރު ގެއަކުން ޕޮޒިޓިވް ކޭސްއެއް ފެނިގެން ކޮންޓެކްޓް ޓްރޭސިން ހަދާއިރު ސަރަހައްދުގެ ހުރިހާ ގެތަކުގެ މީހުން އައޮސެލޭޓު ކުރަން ނުވަތަ ކަރަންޓީނު ކުރަން ޖެހޭ ހިސާބަށް ގޮސްފައިވާ ކަމަށް ޝިޔާމް ވިދާޅުވިއެވެ.\n"ހުރިހާ ގެއެއް ޓޭޕްދަމާ މޮނިޓަރިންއަށް ލަމުންދަނީ. ގޭބިސީއެއްގައި 10-15 މީހުން ދިރިއުޅޭއިރު މިގޮތަށް ތޮއްޖެހިގެން އާމްދަނީ ހޯދަން ކުރާ މަސައްކަތް ހުއްޓާލާ ތިބެން ޖެހުމުން ދިމާވާމައްސަލަތައް މަދެއް ނުވާނެ،" ޝިޔާމް ވިދާޅުވިއެވެ.\nޝިޔާމް ވިދާޅުވީ މިހާރު ހާލަތު ދާގޮތުން ރަށުގެ މުއައްސަސާތަކުގައި މަސައްކަތް ކުރަން ތިބި މީހުން އެކީހެން އައިސޮލޭޝަން އަށް ދާން ޖެހިދާނެ ކަމަށެވެ.\n"އެފަދަ ޙާލަތެއް މެދުވެރިވެއްޖެނަމަ މުޅިރަށް އެކީ ހުއްޓުމަކަށް އަތުވެދާނެ. މިވަގުތުވެސް އެންމެ މުޙިއްމު މުވައްސަސާތަކުގެ ގިނަ އަދަދެއްގެ ފަރާތްތަކެއް ވަނީ އައިސޮލޭޝަންގައި،" ޝިޔާމް ވިދާޅުވިއެވެ.\nޅ. އަތޮޅު ހޮސްޕިޓަލުގައި ކޮވިޑް ޓެސްޓު ކުރެވޭނެ ވަސީލަތް ނެތުމުން އެކަމާވެސް މެންބަރު ޝިޔާމް ވަނީ ކަންބޮޑުވުން ފާޅުކުރައްވައިފައެވެ. ސާމްޕަލްގެ ނަތީޖާ ނުލިބި ގިނަ ދުވަސްތަކެއް ވަންދެން މަޑުކުރަން ޖެހުމަކީ މުޖުތަމައު އެކީ ނަފްސާނީ ގޮތުންވެސް ބަލިކަށި ކޮށްލާ ކަމެއްކަން ފާހަގަ ކުރައްވައި ޝިޔާމް ވިދާޅުވީ ރަށުގެ ހާލަތު ދެނެގަތުމަށްވެސް އޮތް އެންމެ ބޮޑު ގޮންޖެހުމަކީ ސާމްޕަލްތަކުގެ ނަތީޖާ ލަސްވުން ކަމަށެވެ.\nނައިފަރުން 1311 ސާމްޕަލް ނަގާފައިވާއިރު 427 ސާމްޕަލއްގެ ނަތީޖާ އަދި ނުލިބެ އެވެ.\n"އަޅުގަނޑު މިދަނީ ސަރުކާރުގެ ކަމާބެހޭ ފަރާތްތަކަށް ގުޅާ ހާލަތު ބަޔާންކޮށްދީ އަދި ހާލަތު ބަދަލު ކުރުމަށް ރަނގަޅު އަވަސް މަސައްކަތްތަކެއް ކޮށްދެއްވުމަށް އެދެމުން. އަދި މިނޭވާގައިވެސް ކަމާބެހޭ ފަރާތްތަކަށް ގޮވާލަން ވީ އެންމެ އަވަސް އެންމެ ރަނގަޅު ފިޔަވަޅުތަކެއް މިކަމުގައި އަޅުއްވައިދެއްވަން،" ޝިޔާމް ވިދާޅުވި އެވެ.\nޝިޔަމް ވިދާލުވީ ހުރިހާގެއެއްގައި ޓޭޕް ދަމާ މޮނިޓަރިންނަށްލައި ރަށުގެ ރައްޔިތުން ގޭބަންދުކޮށް ރައްޔިތުން ބިރުރި ވެކަމެއްގެ ތެރޭގައި ބޭތިއްބުމަކީ ހައްލު ނޫން ކަމަށެވެ.\n"މިވަގުތު ނައިފަރަށް އެހީތެރިކަން އިންތިހާއަށް ބޭނުންވޭ. ކޮވިޑް ޓެސްޓު ކުރެވޭނޭ ވަސީލަތް ވަގުތުން ގާއިމްކުރަންޖެހޭ. ސިއްޙީ އިތުރު މަސައްކަތްތެރިން ބޭނުންވޭ. ތަންފީޒީ އިދާރާތަކުގެ އިންސާނީ ވަސީލަތް އިތުރުކުރަންޖެހޭ،" ޝިޔާމް ވިދާޅުވި އެވެ.\nމި ދަނޑިވަޅުގައި ނައިފަރުގެ ދަރުމަވެރިންގެ ފަރާތުން ފެންނަ އާދަޔާ ހިލާފް ހިދުމަތްތެރި މަސައްކަތް ފާހަގަކޮށް ޝިޔާމް ވަނީ އެފަރާތްތަކަށް ޝުކުރު އަދާކުރައްވައިފަ އެވެ.


17 ނޮވެމްބަރ 2021 - 06:40\nކައިވެނިކޮށްފިއްޔާ، އެކަނިވެރި މައިންނަށް ލިބޭ ފައިސާ ނުލިބޭނެތީއެވެ. އެއީ އަޒްލިފާގެ ވިސްނުން ހުންނަ ގޮތެވެ. އެކަނިވެރި މަޔަކަށް ވެފައި، ދަރިން ގިނަވާ ވަރަކަށް ލިބޭ ފައިސާ އިތުރުވެއެވެ. އަހަންނަށް ނަބީލާ ނުދޭން އުޅޭ ސަބަބަކީ އެއީއެވެ. އަޒްލިފާއަކީ އެންމެ ދަރިއެއް ގެންގުޅެވޭ ވަރުގެ ހަރުދަނާކަމެއް ވެސް ހުންނަ މަންމައެއް ނޫނެވެ. ދަރިން ތަރުބިއްޔަތުކުރަން ކީއްކުރަން ހެއްޔެވެ؟ ގަޑިންގަޑިއަށް ކާންދީ، ފެންވަރުވާހެދުމަކީ ވެސް އަޒްލިފާ ސަމާލުކަންދޭ ކަމެއް ނޫނެވެ. ކުރީ ފިރިމީހާގެ ކުދިންނަށް ގޮތެއް ހޯދައިދެވޭތޯ އަހަރެން ވަރަށް މަސައްކަތްކުރީމެވެ. އެ ކަމެއް ނުވިއެވެ. އަހަރެން އެ އުންމީދު ދޫކޮށްލައިފީމެވެ. އެކަމަކު ނަބީލާއަށް އެހެންވާ ތަން ބަލާކަށް އަހަންނަކަށް ނުހުރެވުނެވެ.\nގުޅަންނުގުޅަން ހުރެފައި އަޒްލިފާއަށް ގުޅީމެވެ. އެއީ ވަރިކުރި ފަހުން އޭނައަށް އަހަރެން ގުޅި ފުރަތަމަ ފަހަރެވެ. އަޒްލިފާ ފޯނު ނުނެގީކީ ނޫނެވެ. ފޯނު ކަނޑައިލަނީއެވެ. ގަސްތުގައި ފޯނު ނުނަގަނީކަން އަހަންނަށް އެންގުމަށް ޓަކައެވެ. ނުވަތަ އޭނަ ހުރި ތަނެއް ހޯދައިގެން އެ ތަނަކަށް އަހަރެން ދާން މަޖުބޫރުކުރުމަށް ޓަކައެވެ. އަހަރެން ދިޔައީމެވެ. ނަބީލާ އުޅޭ ހާލު ބަލައިލަން އަހަރެން ބޭނުންވާތީއެވެ. އެހެން ދެ ކުދިން ވެސް އުޅޭނެކަން އެނގި ހުރެ އަހަރެން ދިޔައީ ހުރިހާ ކުދިންނަށް ވާވަރަށް ޗޮކުލެޓު ހިފައިގެންނެވެ. ދޮރު ހުޅުވީ އަޒްލިފާއެވެ. އަހަރެން ފެނުމުން އަޒްލިފާގެ މޫނަށް ވެރިވީ ލާނެތް ހިނިތުންވުމެކެވެ. ހީވާ ކަހަލައެވެ. އޭނަގެ މަގުސަދު ކާމިޔާބު ވެއްޖެއެވެ.\n"ނަބީލާ!" އަޒްލިފާ ގޮވައިލިއެވެ.\nނަބީލާޔާ އެކުގައި އެހެން ކުދިން ވެސް ދުވެފައި އައެވެ. ކުދިންނަށް ހަދިޔާ ދީފައި، އަޒްލިފާ ގޮވައިގެން އަހަރެން ދުރަށް ޖެހިލީމެވެ. ފޯނު ނުނެގީތީ ޝަކުވާކުރީމެވެ.\n"ބަލަ އަހަރެން ހިލޭ ފިރިހެނުންނާ ގުޅުން ބާއްވާތީ ނަސީރެއްނު އެންމެ މައްސަލަ ޖައްސަނީ،" އަޒްލިފާ ބުންޏެވެ. "މިހާ އަވަހަށް ހަނދާންނެތުނީ؟"\n"އަހަރެންނަކީ ނަބީލާގެ ބައްޕައޭ!" ތަންކޮޅެއް މަޑުމަޑުން އަހަރެން ބުނީމެވެ.\n"އެކަމަކު އަހަރެންގެ ފިރިމީހާއެއް ނޫނެއްނު!" އަޒްލިފާ ޖަވާބުދިނެވެ.\n"ރަނގަޅޭ! އެކަމަކު ފޯނު ނެގިދާނެތާ!" އަހަރެން ބުނީމެވެ.\nއަހަރެން އައީ އަޒްލިފާޔާ ޒުވާބުކުރާކަށް ނޫނެވެ. ބަހުސުކޮށްގެން އެއްވަނަ ހޯދާކަށް ވެސް ނޫނެވެ.\n"ކޮން އިރަކުން ނަބީލާ ސްކޫލަށް ވައްދަނީ؟" އަހަރެން ސީދާ ޕޮއިންޓަށް ދިޔައީމެވެ. "އަހަރެން އަތުގަ މިހާރަކު މާ ގިނަ ލާރިއެއް ނެތް. އެކަމަކު ނަބީލާ ކިޔެވުމަށް ބޭނުންވާ ހުރިހާ ހަރަދެއް އަހަރެން ކުރާނަން. އަޒްލިފާ އެ ކަމާ އުޅެން ޖެހޭނީ. އަހަރެންނަށް މާ ގިނަ ދުވަހަކު މާލެއަކު ނުހުރެވޭނެ."\n"ދެން އަދި މި އުޅެނީ ހަމައަކަށް ނޭޅެވިގެން،" އަޒްލިފާ ތަންކޮޅެއް ފަރުވާކުޑަ ގޮތަކަށް ބުނެލިއެވެ. "ތި ކަމާ ވެސް އުޅެލާނަން."\nއެ ޖަވާބު އަހަންނަކަށް ކަމަކުނުދިޔައެވެ. އަހަންނަށް މުހިންމުވީ އަޒްލިފާ ބުނި އެއްޗެއް ނޫނެވެ. ބުނި ރާގާއި، މޫނަށް ހަދައިލި ގޮތެވެ. އަހަރެންގެ ހިތް ބުންޏެވެ. އަޒްލިފާގެ އަތްމައްޗަށް އެ ކަން ދޫކޮށްނުލާށެވެ. އަހަރެން އިސްކޫލެއް ހަމަޖެއްސީމެވެ. ޔުނީފޯމާއި، ފޮތްތަކާއި، ދެން ހުރި ކަންކަމަށް ވެސް ފައިސާ ދިނީމެވެ. އޭރު އިސްކޫލުތައް ހުރީ ބަންދުކޮށްފައެވެ. ކިޔަވައިދިނީ އޮންލައިންކޮށެވެ. ނަބީލާއަށް ޓެބެއް ވެސް ހޯދައިދިނީމެވެ. ނަބީލާއަށް ބޭނުންވާ ހުރިހާ އެއްޗެއް ހަމަކޮށްފައި، އަޒްލިފާގެ އެއް ދަރިފުޅުގެ ބޫޓާއި، ދަބަހާއި، ފޮތްތަކަށް ވެސް އަހަރެން ފައިސާ ހަމަޖައްސައިދިނީމެވެ. ހުރިހާ ކަމެއް ފޫބެއްދީ އަހަންނަށް އިންކަމް ސަޕޯޓަށް ލިބުނު ފައިސާއިންނެވެ. އެ ވަރުން ވެސް ނަބީލާގެ ކިޔެވުން ރަނގަޅަށް ފަށައިގަނެވުނީ މަސް ދުވަސް ފަހުންނެވެ.\nވަރިކުރުމުން ތިން މަސް ވަންދެން ކޮންމެ މަހަކު ހަތަރު ހާސް ރުފިޔާ ދޭން ޖެހުނެވެ. އެ ވެސް ދިނީމެވެ. ދޭތެރެއަކުން އިސްކޫލު ހުޅުވައެވެ. ކުދިން ގެންނަން އަންގައެވެ. އެކަމަކު އަޒްލިފާއަކަށް ކުޑަމިނުން ޔުނީފޯމު ހޯދުމުގެ ކަންތަކާ ވެސް ނޫޅެވުނެވެ. ނަބީލާ އިސްކޫލަކަށް ނުވެސް ގެންދެވުނެވެ. އެންމެ ފަހުން އެ ކަމާ ވެސް އަހަރެން އުޅުނީމެވެ. އަހަރެން ބޭނުންވީ އެންމެ ކަމެކެވެ. ނަބީލާއަށް ރަނގަޅު މުސްތަގުބަލެއް ހޯދައިދިނުމެވެ. އޭނަ އުފަލުގައި އުޅުމެވެ. ނަބީލާ ދެކެ އަހަރެން ވަރަށް ލޯބިވެއެވެ. މަރުބަލީގައި އަހަރެން އެންމެ ފަހު ނޭވާލާ އިރު ވެސް އަހަރެން ކައިރީގައި ނަބީލާ ހުރުމަކީ އަހަރެންގެ އެދުމެކެވެ. އެ ދުވަހަކުން އަހަރެން ބުނަން ބޭނުމެވެ. ބައްޕައަށް ހިތްހެޔޮކުރައްޗެވެ. ބައްޕަގެ ފަރާތުން ދަރިފުޅަށް އެއްވެސް ކަމެއް އުނިކޮށް ކުރެވިފައިވާ ނަމަ ބައްޕައަށް މާފުކުރައްޗެވެ. ބައްޕަޔާ ދޭތެރޭ ހިތްބަރުނުކުރައްޗެވެ.\nނަބީލާގެ ކަންކަން ފުރިހަމަވެއްޖެއެވެ. ކޮންމެ ހާލެއްގައި ނަމަވެސް ކިޔެވުން ކުރިޔަށްދާން ފެށިއެވެ. އަޒްލިފާގެ ދޮށީ ދަރިން އެހާ ނަސީބުވެރިއެއް ނުވިއެވެ. އެކުދިން ކިޔެވުމުން މަހުރޫމުވިއެވެ. އެ މަންޒަރު ބަލަންޖެހެނީ ނަބީލާއަށެވެ. ނަބީލާގެ މާޔޫސްކަން ފެންނަނީ އަހަންނަށެވެ. ފޯނުން ވާހަކަދެއްކިިޔަސް ނުވަތަ ބައްދަލުކުރިޔަސް، އަހަރެން އުންމީދުކުރި ނަބީލާއެއް އަހަންނަކަށް ނުފެނެއެވެ. އެކަމަކު ނަބީލާއަކީ ތޫނުފިލި ކުއްޖެކެވެ. ޅައުމުރުގައި ވެސް ނަބީލާ ވަރަށް ދުރަށް ވިސްނައެވެ. އަހަރެންގެ އަތްމަތިދަތިކަން އޭނައަށް ވިސްނެއެވެ. އަގު ބޮޑު ހަދިޔާ ގެނެސްދޭކަށް ނަބީލާ ނޭދެއެވެ.\nއެއްދުވަހަކު ނަބީލާ ގޮވައިގެން އަހަރެން ހިނގާލަން ދިޔައީމެވެ. ދުނިޔެއަށް ފެތުރިފައިވާ ބަލިމަޑުކަމުގެ ސަބަބުން މާލެތެރޭގައި މީހުން ނުކުމެ އުޅެނީ ވަރަށް މަދުންނެވެ. އަހަރުމެން ދިޔައީ ގެޔާ އެންމެ ކައިރިއަށް އޮތް މޫދުކައިރިއަށެވެ. އެ ތަނުގައި ނަބީލާ އުމުރުގެ އަންހެންކުއްޖަކު އުޅުނެވެ. އެ ކުއްޖާ ކައިރީގައި އަންހެނަކު ހުއްޓެވެ.\n"އެ ކުއްޖާގެ ބައްޕަ ކޮބާ؟" ނަބީލާ ސުވާލުކުރިއެވެ.\n"ގޭގަ ކަންނޭނގެ ދޯ!" އަހަރެން ބުނީމެވެ.\n"ނޯ!" ވަރަށް ޔަގީންކަމާ އެކުގައި ނަބީލާ ބުންޏެވެ. "އޭނަ އުޅޭލެއް ގޯސްކަމުން ބައްޕަ ދިޔައީ. އަހަރެން ގޮތަށް."\nހުރި ފިޔަވަޅު މައްޗަށް އަހަންނަށް ހުއްޓެވުނީއެވެ. ނަބީލާއަށް އެހެން ބުނަން އެނގުނީ ކިހިނެއް ހެއްޔެވެ؟ އެއީ ކާކު ނަގައިދޭ ފިލާވަޅެއް ހެއްޔެވެ؟ އަހަރެން ނަބީލާ ގެންގޮސް ތޮށިގަނޑު މަތީގައި ބޭންދީމެވެ. ގާތުގައި އިށީނީމެވެ.\n"ދަރިފުޅާ! ދަރިފުޅަކީ ގޯސް ކުއްޖެއް ނޫން،" ނަބީލާއަށް އަހަރެން ވިސްނައިދިނީމެވެ. "ތީ ވަރަށް ބަސްއަހާ ކުއްޖެއް. އަބަދުވެސް އެ ކަން ހަނދާންބަހައްޓާތި! އެހެންވެއެއްނު ދަރިފުޅަށް ޓެބާ އެއްޗެހި ބައްޕަ ގަނެދެނީ."\nއެ ހިސާބުން ކުއްލިއަކަށް ނަބީލާގެ މައުލޫ ބަދަލުވިއެވެ. އެހެނަސް ދެން ނަބީލާ ކުރީ، ވިސްނާލަން މަޖުބޫރުވާ ކަހަލަ ސުވާލެކެވެ.\n"ވަރަށް އަގު ހެޔޮ ޓެބު ހުރޭތަ؟" ނަބީލާ އެހިއެވެ. "ބައްޕަ އަތުގަ ނެތްތަ ބާ ފޯނެއް؟"\n"ކީއްވެ ތިހެން ތި އެހީ؟" ވީ ގޮތް އެނގި ހުރެ، ނޭނގޭކަމަށް ހެދެމުން އަހަރެން ބުނީމެވެ.\n"ކަމެއްނުވޭ!" ނަބީލާ ބުނެލިއެވެ. "ހަމަ އަހާލީ!"\nއެ ދުވަހު އަޒްލިފާއަށް ގުޅައިގެން އަހަރެން އެ ވާހަކަދެއްކީމެވެ. ދޮށީ ކުދިންގެ ކިޔެވުމާ ބެހޭ ގޮތުން ސުވާލުކުރީމެވެ. އަޒްލިފާ ބުނި ގޮތުގައި އަޒްލިފާ އަތުގައި އޮންނަނީ އެންމެ ފޯނެކެވެ. ހުރިހާ ކުދިންނަށް އޮންލައިންކޮށް ކިޔަވައިދެވޭހާ ތަނަވަސްކަމެއް އޭނަގެ ނެތެވެ. ބޮލުންނައްޓައިލަން އަޒްލިފާއަށް ވަރަށް ފަސޭހައެވެ. އަހަރެންނަށް މާ ފަސޭހަވީހެވެ. އެ ކުދިންނާއި އަހަންނާ އޮތީ ކޮން ގުޅުމެއް ހެއްޔެވެ؟ އެ ކުދިންނަށް އަހަރެން ހަރަދުނުކުރަން ހެއްޔެވެ؟ ގޯސްހެދީ އަޒްލިފާއެއް ނޫން ހެއްްޔެވެ؟ ކިތައް އުޒުރު އަހަންނަށް ދެއްކުނީސް ހެއްޔެވެ؟ އެހެނަސް އަހަރެން ބޮލުންނައްޓައެއް ނުލަމެވެ. ކީއްވެގެން ހެއްޔެވެ؟ ނަބީލާއަށް ޓަކައެވެ. އޭނަގެ އުފަލަށް ޓަކައެވެ.\nއެގޮތަކުން މިގޮތަކުން އަހަރެން ވަޒީފާއެއް ހޯދީމެވެ. ފައިސާކޮޅެއް އެއްކުރީމެވެ. އިތުރު ޓެބެއް ގަނެދިނީމެވެ. މާ މޮޅު އެއްޗެއް ނޫނެވެ. އެކަމަކު ބޭނުން ފުދޭ ވަރުގެ އެއްޗެކެވެ. ސިމްކާޑެއް ނަގައިދިނީމެވެ. އަހަރެން ބިލުދައްކާ ގޮތަށެވެ. ދޮށީ ކުދިންނަށް ވެސް ކިޔެވުމުގެ ފުރުސަތު ތަނަވަސްކޮށްދޭން އަޒްލިފާ ގާތުގައި އެދުނީމެވެ. ދެން ވެސް އަޒްލިފާއަކަށް އެ ކަމެއް ނުކުރެވުނެވެ. އޭނައަށް ކުރަން އެނގޭ ހަމަ އެކަނި ކަމަކީ އުޒުރު ދެއްކުމާއި ޝަކުވާކުރުމެވެ. ޓެބުގެ ފެންވަރު ނުވަތަ އިންޓަނެޓު އިސްޕީޑު ދަށްވެގެންނެވެ. ކިޔަވަން ތިބޭނެ ތަންކޮޅެއް ނެތިގެންނެވެ. ކިޔެވުން ހުޅުވޭ ދުވަސްދުވަހު، އެކި ކުދިން އެކި އިސްކޫލަށް ގެންދަންޖެހޭތީއެވެ. ދުރަށް ހިނގަންޖެހޭތީއެވެ. ހުރިހައި މައްސަލައެއް އަހަންނަކަށް ހައްލެއް ނުކޮށްދެވެއެވެ. ވަޒީފާގެ ގޮތުން އަހަންނަކަށް މާލޭގައި މާ ގިނަ ދުވަހަކު ނުހުރެވެއެވެ.\nކޮންމެ ތާކު އަހަރެން ހުއްޓަސް، ނަބީލާއަށް ގުޅައިގެން އޭނަގެ ހާލުބަލަމެވެ. އޭނަ ހުންނަލެއް ހިކިކަމުން އެ ކަމާ ވެސް އަހަރެން ވަރަށް ފިކުރުބޮޑުވެއެވެ. އެ ގޭގައި އާންމުކޮށް ކާން ހުންނަނީ ގަރުދިޔަޔާ ބަތެވެ. ބައެއް ދުވަސްދުވަހު އެ ވެސް ނުހުރެއެވެ. އަހަރެން ގުޅުމުން ބަނޑުހައި ވާހަކަ ނަބީލާ ބުނަނީ މަދެއްކޮށެއް ނޫނެވެ. އަހަންނަށް ރޮވެއެވެ. ދުރުގައި ހުރެގެން އަހަންނަށް ކޮށްދެވޭނީ ކޮން ކަމެއް ހެއްޔެވެ؟ ނަބީލާއަށް ގަޑިންގަޑިއަށް ކާންދެވޭ ވަރަށް އަހަރެން ފައިސާ ދެމެވެ. އަޒްލިފާ އެ ކަން ގަސްތުގައި ނުކުރަނީއެވެ. އަހަރެން ހިތުގަޖެއްސޭނެ ހަމަ އެކަނި ގޮތަކީ އެއީ ކަމުގައިވާތީއެވެ. އަހަރެން ހިތަށްއަރައެވެ. އަޒްލިފާގެ ހިތަށް ކެތްވާކަމެވެ. ކާއެތިކޮޅުން ދަރިފުޅު މަހުރޫމުކުރުމަކީ ކޮން ފަދަ ނުބައި ބަދަލުހިފުމެއް ހެއްޔެވެ؟\nނަބީލާގެ ހިތްދަތިކަން ހަނދާންނައްތައިލާކަށް އަހަރެން ބޭނުމެއް ނުވެއެވެ. ހައިހޫނުކަންމަތީ ނުނިދިގެން އޭނަ އެނދުގައި ފުރޮޅެންޖެހުނީ އަހަންނާ ހެދިއެވެ. އެ ދަރިފުޅަށް މަންމަ ހޯދައިދިނީ އަހަންނެވެ. ނަބީލާއަށް ނިކަމެތިކަން ލިބުނީ އަހަރެންގެ ސަބަބުންނެވެ. އޭގެ އަދަބު އަހަރެން ލިބިގަންނަމެވެ. ގިނަ ދުވަސްދުވަހު އަހަރެން ހުންނަނީ ރޯދަޔަށެވެ. ރޯދަޔަށް ނުހުންނަ ދުވަސްތަކުގައި ވެސް އަހަރެން ހެނދުނު ސައިބޮނީ ކިރިޔާ ކޮޅަށް ހުރެވޭ ވަރަށެވެ. އެއީ ކަޅުސައިތަށްޓަކާއި ހުސް ދެ ފޮތި ޕާނެވެ. މެންދުރަކު ނުކަމެވެ. ދެން ހަވީރު އަހަރެން ބޮނީ ސަޔެވެ. އެއީ ކަޅުސައި ތަށްޓަކާއި މަސްރޮށްޓެކެވެ. ސަޔަށް ހަކުރެއް ނާޅަމެވެ. ހަޔާތުގައި އަހަންނަށް ކުރެވުނު ހިތި ތަޖުރިބާގެ ރަހަ އަރުތެރޭގައި ލެއްވުމަށް ޓަކައެވެ. ރޭގަނޑަކު ނުކަމެވެ. އަހަރެން ނިދަނީ ހައިހޫނުކަންމަތީގައެވެ. ލޯބިވާ ދަރިފުޅުގެ ހިތަށް ކުރާ އަސަރު އަހަރެންގެ ހިތަށް ވެސް ދެމުންނެވެ.\nބިންމާ އިބްރާހީމް ވަހީދު މަދަދު އެދެމޭ ހިތާއޭ... ދިގު ވާހަކަ\n16 ކޮމެންޓް, 10 ރިއެކްޝަންސް\nހިތާއެވެ. ނަސީރު ސަލާމަތް ކޮށްދޭށެވެ.\nއަޅު މިވަރަށް ވިސްނައިދޭ އިރުވެސް މި ނަސީރު އަޑެއް ނާހާ... ނިކަން ފިރިހެނެކަށް ވެބަލަ...ކޯޓަށް ގޮސް ދަރި އަތުލެވޭނޭ. އަޒްލިފާ ފެންނަ އިރަށް މަޑު ކަފަކޮޅަކަށް ވަނީ ކީއްވެތަ.. އެއްޗެއް ކާންދީފަ ކަންނޭގެ ތިހިރީ...މިހާރު ދެން އަހަރެމެން ވެސް ރުޅި އައިއްސި...ކޮންމެވެސް އެއްގޮތެއް ހަދާފަ ދަރިން ސަލާމަތް ކޮށްބަލަ..އެހެން ނޫނީ ނަސީރު ގޮވައިގެން އަހަރެމެން ދާނީ ކޯޓަށް\nބައްޔެއްނު ތި އަޒްލިފާއަކު ވަތިކުރެވުނީވެސް އެހާވަރުން. އަދިވެސް އޭނަ ކައިރިން މިންޖުނުވެވޭ؟ ދަރިފުޅު އަތުލަބަލަ ކޯޓަށް ގޮސްގެން ތި ޚަރަދުތަކާއި ސަބަބުތައް ދެއްކީމަ ދަރިފުޅު ނަގަިދޭނެ. ބިންމާ އުޅެނީ އަހރުމެން ލޭމައްޗަށް ދުއްވަން. ރިއަލް ލައިފާ ދޭތެރޭ ވިސްނާފަ އަދި މިއަޒްލިފާ އާ ދޭތެރޭ ވިސްނަންޖެހުނީމަ.\nބަލަ ކޯަޓައް ގޮއްސަ ދަރިފުޅާ ހަވާލުވެބަލަ ތިހުރިހާ ޝަކުވާ ކުރުމުގެ ބަދަލުގަ. އެހެންނޫނީ ލާރި ނެތީސް ކީއްކުރަން ނުބެލޭ ވަރައް ދަރިން ހޯދަނީ އަމިއްލަ މީހާ އަނގާ އަތާ ދިމާނުވާ އިރު\nނަބީލާ އަކީ ނަސީރުގެ ދަރިއެއްކަން ޔަގީންތަ؟\nމުހިންމު ވަގުތަކު މުހިންމު ސުވާލެ\nމަށަށް ޝައްކު! ނަސީރަށް ޔަގީން ވާހެން ހީވަނީ، އޭނައަށް ރޭކާލާނީ ވ ވަރުވީމަ. ޙެހެހެހެ\nއައިމިނަ ތިބުނީ ހެޔޮކޮށް. މިޙަރު މިވާހަކަ ކިޔައިގެން ކިޔާ މީހުން ނަފްސާނީވެއްޖެ ީ ?\nގަޒްފްގެ ދައުވާ ކުރަން ޖެހިދާނެ އިނގޭ\nޙިފެ ހެއްޓުމެއްނެތި ލޮލުން ކަރުނަ އެބަ އާދޭ ނަސީރޫ. ކޮންމެވެސް ކޮޅެއްގައި ޖައްސަން އުޅޭ.\nނަސީރާހެދި ބޮއިހަލާކު ކޯޓަށްގޮސް ދަރިފުލު ހޯދަބަލަ.\nނަބީލާ ކޯޓް މެދުވެރިކޮށް އަތުލެވޭނެ، އަނެއް ދެކުދިން ޖެންޑާްއަށް ގުޅައިގެން ހައްލެއް ހޯދިދާނެ، މަންމަ ގާތު ތިބެގެން އެކުދިންނަށް އޮތީ ކޮން އުފަލެއް، ރަގަޅު ތައުލީމެއް ތަރުބިއްޔަތެއް ނުލިބެތާ ކާއެތިކޮޅެއް ރޯފިލުވާލާފަ ދޭންވެސް ނުކެރޭ ވިޔާނުދާ މަންމައެއް\nނަސީރަށް ނަބީލާ ގެންދެވޭނެނު؟ ކޯޓަށް ދިއަޔަސް ލިބޭނީ ނަސީރަށް..ނަސީރު ކީތްވެ އެކަމާނޫޅެނީ؟!\nނަސީރު ވެސް އުޅެނީ އަބަދު ޝަކުވާ ކުރުމުގަ. ދެން އަޒުލިފާގެ ސައިޑް އެހީމަ މުޅި މަންޒަރު ސާފު ވާނީ. އަޒުލިފާ އެވަރު ނަމަ ޖެންޑަރ އިން ދަރިން ގެންދާނެ. ސްޓޯރީ ހަމަ އެއް ނުޖެހޭ\nނަސީރު ހުންނަނީ ދަށުވެފަ އޭ ވަރިކުރީމަވެސް ހަހަ\nއަލްއަޙް ނަސީރު ވަރިކުރިފުޅުގެ ކިބައިން ތި އުއްމީދު ކުރަނީ ކޮންކަމަކަށްތޯ؟ އޭނާގެ ގޮތް ރަގަޅަށް އެނގިހުރެ، ކަންކަން ތަޖުރިބާކޮށްފަ ހެވަކަށް އުއްމީދު ކުރުން އެއީ ކޮސްކަމެއް. ނަބީލާއަށް އެހެން ގޮތެއް ހޯދަން ނުވިސްނާނަމަ މާ ދެރަ ގޮތެއްވެދާނެ ތީ އަހަރުން ކަންބޮޑުވަނީ.


SunOnline: MIB ge aharee aanmmu jalsaa mi mahu 23 gai\nއައިޝަތު ފަރީޙާ 09 Jul 2020, 10:41\nމޯލްޑިވްސް އިސްލާމިކް ބޭންކް (އެމްއައިބީ) ގެ 2019 ވަނަ އަހަރުގެ އަހަރީ އާންމު ޖަލްސާ މިމަހުގެ 23 ވަނަ ދުވަހު ބާއްވަން ނިންމައިފި އެވެ.\nއެ ބޭންކުން ބުނީ އަހަރީ އާންމު ޖަލްސާގައި ބައިވެރި ވެވޭނީ ޖުލައި ފަހެއްގެ ނިޔަލަށް ބޭންކުގެ ހިއްސާދާރުންގެ ގޮތުގައި ތިބި ފަރާތްތަކަށް ކަމަށެވެ. އަހަރީ އާންމު ޖަލްސާ ބާއްވާނީ މޯލްޑިވްސް ސެކިޔުރިޓީސް ޑިޕޮސްޓްރީގެ އޮންލައިން ޖެނެރަލް މީޓިން ސިސްޓަމް، ފަހިވޯޓު މެދުވެރިކޮށެވެ.\nމިމަހުގެ 23 ވަނަ ދުވަހުގެ މެންދުރު 2:00 ގައި ބާއްވާ އަހަރީ އާންމު ޖަލްސާގައި ބައިވެރިވުމަށް އެދޭ ޝެއާ ހޯލްޑަރުން ޕްރީ ރެޖިސްޓްރީ ކުރުމަށް އެދޭ ފޯމު ހުށަހެޅުމުގެ ފުރުސަތު މިހާރު ވަނީ ހުޅުވާލައިފައެވެ. އަހަރީ އާންމު ޖަލްސަގައި ބައިވެރިވުމުގެ ޝަރުތު ހަމަވާ ޝެއާހޯލްޑަރުންނަށް https://infinity.mv/ މެދުވެރިކޮށް ނުވަތަ [email protected] އަށް ގޯމު އީމެއިލް ކޮށްގެން ރެޖިސްޓާ ވެވޭނެ އެވެ.\nމިއީ އެމްއައިބީ އިން އާންމުންނަށް ހިއްސާ ވިއްކި ފަހުން ބާއްވާ ފުރަތަމަ އާންމު ޖަލްސާ އެވެ.\nއެމްއައިބީގެ ހިއްސާ އަކަށް 1.58 ރުފިޔާ ބަހަން ޑިރެކްޓަރުންގެ ބޯޑުން ވަނީ ފާސްކޮށްފަ އެވެ. މި އަދަދު ބަހަން ފާސްވާނީ އަހަރީ އާންމު ޖަލްސާގައި ހިއްސާދާރުންގެ ވޯޓުންނެވެ.


މެންބަރުންގެ ޚިޔާލު: މިއީތިބާގެވެސް ޤައުމެވެ. – Maldivian Democratic Party\nމެންބަރުންގެ ޚިޔާލު: މިއީތިބާގެވެސް ޤައުމެވެ.\nމިޤައުމަކީ އަޅުގަނޑުމެންގެ ކާބަފައިން އެތަކެއް ޤުރުބާނީއެއްވެގެން އަޅުގަނޑުމެންނާ ހަމަޔަށް ގެނެސްދިން އަޅުގަނޑުމެންގެ މުޤައްދަސް ޤައުމެވެ. މިއީ ޤައުމުދެކެ ލޯބިވާ އެތަކެއް ބަތޮލުންގެ ސާފުލެއިން ފެވިފައިވާ ފަސްގަނޑެކެވެ. އިއްޔެ އެކާބަފައިންނެވެ. މިއަދު އަޅުގަނޑުމެންނެވެ. މާދަމާ ކުރިމަގުގެ ޖީލަށެވެ.\nމައިމީހާގެ ބަނޑުން އުފަންވެ ފިރުކެމުން ލޫދެމުން ތެދުވެ ހިނގައިގަނެވި ދުވެވޭން ފެށުމުން އަޅުގަނޑުމެންނަށް މިފެންނަނީ ޤައުމުގައި މިހުރި ވަސީލަތްތަކެވެ. ބޭނުންކުރަމުން މިގެންދަނީ މީގެކުރީން ބަޔަކު އަޅުގަޑުމެންނަށްޓަކައި އިންތިޒާމުކުޅަ ޚިދުމަތްތަކެއްކަމާ އެޚިދުމަތްތައް އެފޯރުކޮށްދިން ބަޔެއްގެ ހެޔޮނިޔަތާ އެކަމަށްކުޅަ ހޭދަޔާ މިންނެތް މަސައްކަތާމެދު އެންމެފަހަރަކުވެސް ވިސްނާލީމުހެއްޔެވެ؟ އަދި މިޚިދުމަތްލިބިގެން މިފަސްގަނޑުގައި މިދިރިއުޅެވެނީ ކިހާވަރެއްގެ މިނިވަންކަމެއް ލިބިފައިއޮތީމަކަމާމެދު ވިސްނާލީމުހެއްޔެވެ؟ އަދިމިކަންކަމަކީ ކިތައްހާސްއަހަރުގެ ތާރީޚަކުން ހާސިލް ކުރެވުނު މިންވަރުކަމާމެދު ފިކުރުކޮށްލީމުހެއްޔެވެ؟\nއާދެ ޤައުމެއް ޤައުމަކަށް މިވަނީ ހާދަހާ ގިނަކަންކަމެއް ފުރިހަމަވެގެންނެވެ. ހާދަގިނަގުނަ ވަސީލަތްތަކެއް އެތަނެއްގައި ޤާއިމްކުރެވިގެންނެވެ. ތަރައްޤީއާއި ތަމައްދުންގެ މަގުގައި ހާދަހާ ލެޔަކާއި ދަލެއް އޮހޮރައިގެންނެވެ. މިނިވަންކަމަށްޓަކައި ހާދަފުރާނައެއް ޤުރުބާން ކޮށްގެންނެވެ. ނަމަވެސް ހިތާމަޔަކީ މިކަންކަމާމެދު ފުރިހަމަޔަށް ވިސްނާން ބޭނުންނުވާކަމެވެ.\nވިސްނަވާށެވެ. ދިވެހިރާއްޖެ މިއަދާ ހަމަޔަށް މިގޮތުގައި މިއޮތީ ހާދަގިނަ ސަބަބުތަކަކާ އެކުވެގެންނެވެ. ރަނގަޅާއި ނުބައި ކަންކަންވެސް ހިމެނިގެންނެވެ. ދުނިޔޭގައި އިސްތިއުމާރުންގެ ވެރިކަން ފުޅާވަމުން ދިޔަދުވަސްތަކުގައި މިޤައުމުވެސް ސަލާމަތެއް ނުވިއެވެ. ކޮންމެވެސް ހިސާބަކުން އެބައިމީހުންގެ އަތްދަށުގައިވެސް ވިއެވެ. ނަމަވެސް އެތާރީޚަށް ބަލާލާއިރު މިޤައުމު ބަޔަކު އަޅުވެތިކުރީއަކީ މިޤައުމުގައި އެބަޔަކުއެދޭ މިންވަރާ ގާތަށްވެސް ތަނަވަސްކަމެއް އޮވެގެންނޫންކަމުގައި ދެންނެވިދާނެއެވެ. ބޮލިރޯނާއި ކުފުރާކޮޅެއްގެ ބޭނުމުގައި ކަމާކަންފަށާ ބަޔަކު މިޤައުމު އަޅުވެތިކޮށްގެން އަމިއްލަ ނަފްސު ބިރުވެރިކަމުގެ ތެރެއަށް އެއްލާލަފާނެކަމާމެދު ސުވާލުއުފެދެއެވެ.\nތާރީޚަށް ފުންކޮށް ވިސްނާލާއިރު ދިވެހީންގެ ފުރިހަމަ ހަޟާރަތެއް ޤާއިމްކުރެވި ތާރީޚް އެނގޭންފެށިފަހުން ދިވެހީންގެ މިނިވަންކަން ގެއްލި އަޅުވެތިކަމުގެ ނާމާންކަން ދިވެހީން ތަޙައްމަލުކޮށްފައިވަނީ މަދުފަހަރެއްގައި ނަމަވެސް އެއީ ތާރީޚު ފިސާރި ހިތިކޮށް ބަޔާންކޮށްދީފައިވާ ދުވަސްތަކެކެވެ. މިއިން ކޮންމެ ހާދިސާއެއްގެ ފަހަތުގައި ތިބީއަކީ މުޅިޔަކުން ބޭރުގެ ބާރުތަކެއްނޫނެވެ. ދިވެހީންގެ މިނިވަންކަން ނަގާލައި ދިވެހީން އަޅުވެތިކުރުމުގެ ފަހަތުގައި މިއިން ކޮންމެ ފަހަރަކުވެސް މޫބާލައިގެން ތިބީ ދިވެހި ބިމަށްއުފަން ހަމާމަހާކަށިން އުފެދިފައިތިބި ދިވެހީންނެވެ. މިއީ ކިތަންމެ ހިތިނަމަވެސް ޙަޤީޤަތެވެ. ކަމުގެ އަޑީގައި ފޮރުވިފައިވާ ސިއްރަކީ ހަސަދައާއި ފިތުނައެވެ. ބަދަލުހިފުމާއި ޒާތީ ތަޢައްސަބެވެ. އަދިމީގެތެރޭގައި އެންމެ ފާޅުކަން ބޮޑުގޮތެއްގައި އެނގޭންއޮތީ ވެރިކަމުގެ އާރާއިބާރު ކޮންމެވެސް ގޮތަކަށް ގެއްލުމުން އަނބުރާ އެބާރުހޯދުމަށް ކުޅަ މަސައްކަތްތަކެވެ. ޤައުމުގައި އޮތް ތިމާގެ ބާރެއް ގެއްލުމުން ކޮންމެގޮތަކުންނަމަވެސް އެބާރުއަނބުރާ ހޯދުމަށް ނުވަތަ ތިމާއަތުން ބާރު ގެއްލުނީތީވެ އަނެކުން އަޅުވެތިކޮށް ބަދަލު ހިފާލުމުގެ ނުބައިނިޔަތުގެ ނަތީޖާއަކަށްވެފައިވަނީ މިޤައުމުގެ މިނިވަންކަން ގެއްލި ބޭރުބައެއްގެ އަޅުވެތިކަމުގެ ދަށުގައި ކަސްތޮޅުއެޅިގެން ދިއުމެވެ. އެތަކެއްފުރާނައެއް ގެއްލިދިއުމެވެ. އަނބިދަރީންނާއި އާއިލާތައް ބިކަވެދިއުމެވެ. ޤައުމުގެ އިޤްތިސާދު އެތައްފުންމިނަކަށް ސޮއްސާލައިގެން ވެއްޓުމެވެ.\nމިއަދު މިޤައުމުން މިފެންނަނީ އެފަދަ މަންޒަރެކެވެ. އިއްޔެ ބާރުގައިތިބި ފަރާތްތަކުން އެބާރު ގެއްލިދިއުމުން ފިސާރި ފޫގަޅައި ނުކުމެއެތިބީ ގެއްލިގެންދިޔަ ޢިއްޒަތާ ވެރިކަން ހޯދުމަށެވެ. މިޤައުމުގެ ވެރިކަމުގައި މިވަޤުތު މިތިބީއަކީ ބޭރުން އަރައި ޤައުމު ހިސޯރުކޮށްގެން ތިބި ބައެއްނޫނެވެ. އެމީހުންނަށް ވެރިކަން ދީފައިވަނީ ދިވެހީންގެ ފުރިހަމަ އަޣްލަބިއްޔަތުންނެވެ. ނަމަވެސް ވެރިކަމުން އަތްދޫވި މީހުންގެ ތިރީސްއަހަރުން ނުފުރުނު ހިތް މިއަދު މިވަނީ ޚަލާސްކޮށް ދިވެހި ވެރިކަމުގައި ތިމާމެންނޫން އެހެން ބަޔަކު ތިބިޔަނުދޭނޭކަމަށް ވައުދުވެ ފިސާރިއަކަށް ރުކުރުވާލާފައެވެ. އަދި އެންމެ ބިރުވެރިމަންޒަރުމިދަނީ ފެންނަމުންނެވެ. ފާޅުގައި އިދިކޮޅުމީހުން އެބުނަނީ މިކަން ހުއްޓޭނީ ރައީސް އިސްތިއުފާ ދިނުމުންކަމުގައެވެ. އެހެން އެއްވެސް ގޮތެއް އެމީހުން ބޭނުމެއްނޫނެވެ.\nޤައުމުގައި މިއުފެއްދި ހައިޖާނުގަނޑުން ބޭނުންވި މިންވަރު މުޅީން ޙާސިލް ނުވުމުން މިހާރު މިފެންނަނީ ތާރީޚް އަނބުރާ އިއާދަކުރާން އުޅޭތަނެވެ. ބޭރު ޤައުމުތަކަށްގޮސް ބޭރުގެ ނުފޫޒާ ބާރު މިހައިޖާނުގެ ތެރެއަށް ވެއްދުމައް އެދަނީ މަސައްކަތްކުރަމުންނެވެ. އާޚިރު ނަތީޖާ ނިމިގެންދާނީ ކިހާވަރެއްގެ ހިތިރަހައެއް ދިވެހީންގެ އަރުތެރޭގައި ލައްވާފައި ކަމާމެދު އޮތީހީކޮށްލުމެވެ. ޔަޤީނުންވެސް މިޤައުމުގެ މަސްލަޙަތާ ސަލާމަތަށް އެދި ދިވެހީންނަށްވުރެ އިޚްލާސްތެރި ބަޔަކު ބޭރުން އަތުވެދާނެބާއޭ މިއީއުފެދޭ ސުވާލެކެވެ. ޖަވާބުއޮތީ ތިބާގެ ފުށުގައެވެ. އެހެނީ މިއީ ތިބާގެވެސް ޤައިމެވެ. ހުރިހާ ގެއްލުމަކާ ހަލާކެއްވިޔަސް ފައިދާއެއްވިޔަސް ތިބާދެކޭނެއެވެ.


Afghanistan captain Amiri New ah | Mihaaru\n2009 ވަނަ އަހަރުގެ ސާފް ޗެމްޕިއަންޝިޕުގައި ރާއްޖޭގެ އުމެއިރު (ވ) އަތުން ބޯޅަ ހޯދަން އަފްގާނިސްތާނުގެ އަމީރީ މަސައްކަތްކުރަނީ: ދެ ކުޅުންތެރިން ވެސް އަންނަ ސީޒަނުގައި ފެންނާނީ ނިއު ރޭޑިއަންޓުން. --ފޮޓޯ: ގެޓީ\n19 ޖެނުއަރީ 2018 - 12:506comments\nއެނގިފައިވާ ގޮތުގައި ނިއު އިން ވަނީ އަމީރީއާ އެކު އެއްބަސްވުމަކަށް އައިސް އޭނާ ގެންނަން ހުރިހާ ކަމެއް ނިންމައިފަ އެވެ.\nޕާކިސްތާނުގައި 2005 ވަނަ އަހަރު ބޭއްވި ސާފް ޗެމްޕިއަންޝިޕުގައި އަފްގާނިސްތާން ގައުމީ ޓީމަށް ކުޅެން ފެށި އަމީރީ ވަނީ 2011 ވަނަ އަހަރުގެ ސާފް ޗެމްޕިއަންޝިޕުގެ ފައިނަލުން އެ ޓީމު ޖާގަ ހޯދި އިރު މުހިއްމު ދައުރެއް އަދާކޮށްފަ އެވެ. އަދި 2013 ވަނަ އަހަރުގެ މުބާރާތް އަފްގާނިސްތާނުން ކާމިޔާބުކުރިއިރު އޭނާ ވަނީ ޓީމުގެ ކެޕްޓަންކޮށް މޮޅު ކުޅުމެއް ދައްކައިފަ އެވެ. އަދި ޖެހިގެން އައި އަހަރު ރާއްޖޭގައި އޮތް އޭއެފްސީ ޗެލެންޖް ކަޕުގައި ވާދަކުރި ޓީމުގެ ކެޕްޓަންކަން ވެސް ކުރި އެވެ. އެކަމަކު އެ ފަހަރު ޓީމު ދަތުރުކުރި ބަސް އެކްސިޑެންޓްވެ އޭނާ އަށް ވެސް އަނިޔާވެ މެޗެއް ގެއްލުނެވެ.\nކްލަބް ކެރިއަރަށް ބަލާއިރު އަފްގާނިސްތާން ޓީމުތަކަށް ކުޅުމަށް ފަހު އޭނާ ފަހަކަށް އައިސް ބޮޑަށް ފެނިފައިވަނީ އިންޑިއާ ލީގުންނެވެ. އެގޮތުން އޭނާ ވަނީ އައި ލީގުގައި މުމްބާއީ އެފްސީ އާއި ޑެމްޕޯ ސްޕޯޓްސް ކްލަބާއި ޑީއެސްކޭ ޝިވާޖިއަންސް އަދި ޗެންނާއީ ސިޓީ އެފްސީގެ އިތުރުން އިންޑިއަން ސުޕަ ލީގުގައި އެފްސީ ގޯއާ އަށް ކުޅެފަ އެވެ.\nއަމީރީ އަކީ ސެންޓްރަލް ޑިފެންޑަރެއްގެ މަގާމުގެ އިތުރުން އަރިމަތިން ޑިފެންސަށް ވެސް ކުޅެވޭ ކުޅުންތެރިޔެކެވެ. އުމުރުން 27 އަހަރުގެ މި ކުޅުންތެރިޔާ ވެގެންދާނީ ރާއްޖޭގައި ކުޅޭ އަފްގާނިސްތާން ފުރަތަމަ ކުޅުންތެރިޔާ އަށެވެ.\nއަމީރީގެ އިތުރުން ނިއު އަށް ޔޫރަޕް ޑިފެންޑަރެއް ގެނައުމަށް ވަނީ ހަމަޖެހިފަ އެވެ. އެ ދެ ކުޅުންތެރިން ގެންނަނީ މިދިޔަ ސީޒަނުގައި ކުޅުނު ލުބްނާން ޑިފެންޑަރު ހުސެއިން އެލް ޑޯ އާއި މޮންޓެނީގްރޯ ޑިފެންޑަރު ސްޓެވަން މާކޮވިޗުގެ ބަދަލުގަ އެވެ. އަދި މިދިޔަ ސީޒަނުގައި ކުޅުނު ސްޕެއިން ފޯވާޑް އެޑްރިއެން ގަލާޑޯގެ ބަދަލުގައި ޔޫރަޕަށް ނިސްބަތްވާ ފޯވާޑެއް ވެސް ގެންނާނެ އެވެ. ދެން ހުންނާނީ މިދިޔަ ސީޒަނުގައި މޮޅު ކުޅުމެއް ދެއްކި ސްޕެއިނުގެ މިޑްފީލްޑަރު ކަންޑޭލާ އެވެ.\nދިވެހި ކުޅުންތެރިންނަށް ބަލާއިރު ނިއު އިން ވަނީ މާޒިޔާ އާއި ގައުމީ ޓީމުގެ މިޑްފީލްޑަރު މުހައްމަދު އުމެއިރާއި އީގަލްސްގެ ކެޕްޓަން އިމްރާން ނަޝީދު (އިންމަ) އާއި ކްލަބް ވެލެންސިއާގެ ފުލްބެކް ހިޝާމް ސަލީމް (ކޮކީ) އަދި ޒުވާން ކުޅުންތެރިޔާ ރިހާމް އަބްދުލްގަނީ (ބޮބީ) ގެނެސްފަ އެވެ.\nމިދިޔަ ސީޒަނުގެ އުރީދޫ ދިވެހި ޕްރިމިއާ ލީގާއި އެފްއޭ ކަޕާއި ޕްރެޒިޑެންޓްސް ކަޕް ކާމިޔާބުކުރި ނިއު އިން ކޯޗު ސްޕެއިނުގެ އޮސްކާ ބްރުޒޮންއާ އެކު އަންނަ ހަފުތާގައި ޕްރެކްޓިސް ފަށާނެ އެވެ.


Kurin ok, mihaaru ok eh noon!\nކުރިން އޯކޭ، މިހާރު އޯކޭ އެއް ނޫން!\n25 ޖެނުއަރީ 2021 - 09:35:48\nސިޔާސީ ވާދަވެރި ކަމަކީ މިނިވަންކަމާއެކު ދިވެހިންނަށް ހިޔާލު ފާޅުކުރެވެން ފެށުނީއްސުރެ ފެންނަމުން ދިޔަ ކަމެކެވެ. އެއްބަޔަކަށް ރަނގަޅު ކަމެއް އަނެއް ބަޔަކަށް ގޯސްވާއިރު، ބާރު އޮންނަ ހިނދު އެމީހަކަށް ރަނގަނޅު ކަމެއް، ބާރު ނެތިދާ ދުވަހު ގޯސްވާ ކަމީ މި މުޖުތަމައުގެ ތެރެއިން ފެންނިފައިވާ މަންޒަރުތަކެވެ.\nކުރީގެ ރައީސް މައުމޫން އަބްދުލް ގައްޔޫމްގެ "ގަދަ 30" އަހަރުގެ ކުރީ ކޮޅަކީ މާ ބޮޑު ސިޔާސީ ހަލަބޮލިކަމެއް ނެތް ދުވަސްވަރެކޭ ބުނުމުން ދޮގަކަށް ނުވާނެއެވެ. ނަމަވެސް ނޫ ގާނޫނުއަސާސީ އުވާލާ، ފެހި ގާނޫނު އަސާސީ އެކުލަވާލާ، ޑިމޮކްރަސީއަކަށް ދިވެހިން ކުރި ދަތުރަކީ ދަތި އުނދަގޫ ދުވަސްތަކެކެވެ.\nއެދުވަސްވަރު ވެގެން ދިޔައީ ދިވެހިންނަށް "މުޒާހަރާ" ކުރަން ދަސްވި ދުވަސްވަރަކަށެވެ. އެދުވަސްވަރު އަމިއްލަ ހައްގުގައި އަޑު އުފުލުމަށް ދިވެހިންނަށް ދަސްވިއެވެ. އެއާއެކު 2008 ވަނަ އަހަރު ރާއްޖޭގައި ފުރަތަމަ ފަހަރަށް ބޮޑު އިންތިހާބެއް ބާއްވާ، ދިވެހިންގެ ވެރިކަމަށް ރައީސް އަކު އިންތިހާބު ކުރިއެވެ.\nއޭރު ރައީސްގެ މަގާމަށް އިންތިހާބުވީ މިހާރުގެ ރައްޔިތުން މަޖިލީހުގެ ރައީސް މުހައްމަދު ނަޝީދެވެ. ރައީސް މައުމޫނު ބަލިކުރައްވާ ރައީސް ނަޝީދު ވެރިކަމަށް އިންތިހާބުވީ، ކޯލިޝަނެއްގެ އެހީއާއެކު އެވެ. ނަމަވެސް ކޯލިޝަންތެރޭ މައްސަލަޖެހި، ކޯލިޝަންގެ ބައިވެރިން ސަރުކާރާ އިދިކޮޅަށް މުޒާހަރާ ކުރަން ނިކުތުމާއެކު، ފެނިގެން ދިޔައީ 2012 ވަނަ އަހަރުގެ ފެބްރުއަރީ މަހު ސަރުކާރު ވެއްޓުނު މަންޒަރެވެ.\nހަތެއް ފެބްރުއަރީ 2012 ގައި އޭރުގެ ވެރިކަން ވެއްޓުނީ ރައީސް ނަޝީދު މަގާމުން އިސްތިއުފާ ދެއްވުމުންނެވެ. އެއާއެކު އޭރުގެ ނައިބު ރައީސް ޑރ. މުހައްމަދު ވަހީދު ހަސަން މަނިކު ރާއްޖޭގެ ވެރިކަމާ ހަވާލުވިއެވެ. ނަމަވެސް ރައީސް ނަޝީދުގެ ވެރިކަން ވެއްޓުނީ ބަގާވާތަކުން ކަމަށާއި، ވެރިކަން ވެއްޓުނީ ރައީސް ވަހީދުގެ އަތެއް އޮވެގެން ކަމަށް ރައީސް ނަޝީދަށް ތާއީދު ކުރި ގިނަ ބަޔަކު ވަނީ ތުހުމަތުކޮށްފައެވެ.\nއޭގެފަހުން 2013 ވަނަ އަހަރު ރައީސް އަބްދުﷲ ޔާމީން ވެރިކަމަށް އައީވެސް ހަމަ ކޯލިޝަނެއްގެ އެހީ އާއެކުއެވެ. އަދި ވެރިކަމަށް މާ ދުވަސް ނުވަނީސް ސަރުކާރުގެ ކޯލިޝަން ރޫޅި، އޭރުގެ ސަރުކާރާއި އިދިކޮޅު ފަރާތްތަކާއި ކޯލިޝަންގެ ގިނަ މެމްބަރުން ގުޅުނެވެ.\nރާއްޖޭގެ ސިޔާސީ ތާރީހުން ފެނުން މީގެން ކޮންމެ ކަމެއްގައިވެސް ފެނިގެން ދިޔައީ އެއް މަންޒަރެވެ. އެއީ އެބަޔަކު ވެރިކަމެއްގައި ހުންނައިރު ގޯސް ކަންކަން، ވެރިކަމުން ވެއްޓި ސަރުކާރާއި އިދިކޮޅު ބައެއްގެ ގޮތުގައި މަސައްކަތް ކުރަން ޖެހުމުން ރަނގަޅުވާ ވުމެވެ.\nމިކަން އެންމެ ސާފުކޮށް ފެނިގެން ދަނީ، ކޮންމެ ސަރުކާރެއްގެ ވެރިކަމުގައިވެސް އިދިކޮޅުން ކުރާ މުޒާހަރާއާއި މެދު ދެކޭ ގޮތުންނެވެ. އަދި މުޒާހަރާ ހުއްޓުވުމަށް ފުލުހުން އަޅާ ފިޔަވަޅުތަކާ މެދު ދެކޭ ގޮތުންނެވެ.\nކޮންމެ ބަޔަކު ވެރިކަމުގައި ހުންނައިރު ފެނިގެންދަނީ އިދިކޮޅުން ކުރާ މުޒާހަރާތަކާއި ދެކޮޅުވާ މަންޒަރެވެ. މުޒާހަރާ ހުއްޓުވުމަށް ފުލުހުން ބާރުގެ ބޭނުން ކުރާ ހާލަތްތަކަކީ އެކަމަށް އެކަށޭނަ ހާލަތެއް ކަމަށް ބުނާ މަންޒަރެވެ.\nނަމަވެސް ސަރުކާރު ބަދަލުވެ، ކުރިން ވެރިކަމުގައި ތިބި މީހުންނަށް މަގުމައްޗަށް ނިކުންނަށް ޖެހޭ ހިސާބުން މުޒާހަރާ ކުރުން އޯކޭވެއެވެ. އަދި މުޒާހަރާ ހުއްޓުވުމަށް ފުލުހުން ކުރާ މަސައްކަތްތައް ކުއްލިއަކަށް ބަދަލުވެގެން ދަނީ ލާއިންސާނީ އަމަލުތަކަށެވެ.\nސިޔާސީ މީހުންގެ ފަރާތުން ފެނިގެންދަނީ ވެރިކަމަށް އައުމުގެ ކުރިން ރައްޔިތުންނަށް ހާސް ވައުދުވާތަނެވެ. ވެރިކަމަށް އައުމަށްފަހު އެ ވައުދުތައް މަތިން ހަނދާން ނެތޭ މަންޒަރެވެ. ރައްޔިތުންނަށް ފުއްދައިދެނީ މަދު ވައުދެކެވެ. ސަރުކާރީ ޖަވާބުދާރީ ކުރުވުމުގައި އެންމެ އިސް ރޯލެއް އަދާ ކުރާ އިދިކޮޅު ފަރާތްތަކުގެ ކިބައިން ވެސް ފެންނަނީ، ސަރުކާރު ކޮށްފައިވާ ވައުދުތަކުގެ އިތުރަށް ދެން ވެރިކަމަކަށް އަންނަފަހަރަކުން ރައްޔިތުންނަށް އެކި ކަންކަން ކޮށްދޭން ކަމަށް ބުނެ ވައުދުވަމުން އަންނަ މަންޒަރެވެ. ކޮންމެ ބަޔަކު ވެރިކަމުގައި ހުއްޓަސް ފެންނަނީ މިކަން ތަކުރާރުވާ މަންޒަރެވެ.\nވެރިކަމަށް އައުމުގެ ކުރިން ސަރުކާރަށް ފާޑުކީ ނަމަވެސް، ވެރިކަމަށް އައުމަށްފަހު ކުރިން ފާޑުކީ ކަންކަން އަމިއްލަ ސަރުކާރުން ތަކުރާރުކުރާ މަންޒަރު ފެނިގެންދާ ކަމީ ރައްޔިތުންނަށް ހިދުމަތްކޮށްދިނުމުގެ ނަމުގައި އައިސް ތިބެ ރައްޔިތުންނަށް ހިޔާނާތްތެރި ވުމެވެ.\nއޭރު ގޯސް ކަންކަން މިހާރު ރަނގަޅުވެދެއެވެ. އޭރު ރަނގަޅު ކަންކަންމިހާރު ގޯސްވެއެއްޖެއެވެ. ހަގީގަތުގައި ރަނގަޅު ގޮތަކީ ކޮބާކަން އޮޅިއްޖެއެވެ.\nސިޔާސީ ޕާޓީރައީސް މައުމޫނުރައީސް ޔާމީންރައީސް ވަހީދުރައީސް ނަޝީދު


Gasim Kuri Live Ge Video "Gellijje" - Vaguthu\nގާސިމް ކުރި ލައިވްގެ ވީޑިއޯ "ގެއްލިއްޖެ"\nޖުމްހޫރީ ޕާޓީގެ ލީޑަރު ގާސިމް އިބްރާހީމް މިއަދު ކުއްލިގޮތަކަށް ފޭސްބުކް މެދުވެރިކޮށް ކުރި ލައިވްގެ ވީޑިއޯ، ފޭސްބުކުން "ގެއްލިއްޖެ" އެވެ.\nގާސިމްގެ ރަސްމީ ފޭސްބުކް ޕޭޖު މެދުވެރިކޮށް ކުރި މި ލައިވްގައި، ޖުމްހޫރީ ޕާޓީގެ ފަރާތުން އޭނާ ވަނީ ގިނަ ނިންމުންތަކެއް ނިންމައި އެކަން ހާމަކޮށްފައެވެ. ނަމަވެސް މިކަމަށް ގިނަ ބައެއްގެ ފާޑުކިއުން އަމާޒުުވަމުން ދަނިކޮށް ގަޑިއެއްހާއިރު ވެސް ނުވަނީސް މި ވީޑިއޯ ވަނީ ޑިލީޓްކޮށްލާފައެވެ.\nގާސިމް މިއަދު ކުރި ލައިވްގައި މައިގަނޑު ގޮތެއްގައި ހާމަކޮށްފައިވަނީ، އިދިކޮޅު ސިޔާސީ ޕާޓީތައް އެކީ އެކަތިގަނޑަކަށްވެ، މީގެ ކުރިން އުފައްދާފައި އޮތް "އެކުވެރި ބޮޑު ކޯލިޝަން"ގައި ހިމެނޭ އެންމެ ބޮޑު ޕާޓީ، އެމްޑީޕީ ބާކީކޮށް، ވަކިން ކޯލިޝަން ސަރުކާރެއް އުފައްދާ ކަމެވެ. އެގޮތުން އެމްޑީޕީގެ އެއްވެސް ބޭފުޅަކު ނުހިމެނޭގޮތަށް އުފައްދާ ކޯލިޝަން ސަރުކާރުގެ ކެބިނެޓްއަށް ބައެއް ބޭފުޅުންގެ ނަންތައްވެސް ގާސިމް ހުށަހަޅުއްވާފައި ވެއެވެ.\nޖުމްލަ 22 ވުޒާރާއެއް ގާސިމްގެ މި ކޯލިޝަން ސަރުކާރުގެ ކެބިނެޓުގައި ޤާއިމް ކުރުމަށް ހުށަހަޅާފައިވާއިރު، އެ ސަރުކާރެއްގެ ރައީސުލްޖުމްހޫރިއްޔާއަކީ ގާސިމް އިބްރާހީމް ކަމަށް އޭނާ ވިދާޅުވިއެވެ. އަދި ނައިބު ރައީސަކީ ޑރ. މުޙައްމަދު ޖަމީލް އަހުމަދު ކަމަށް ވެސް ވިދާޅުވިއެވެ. މީގެ އިތުރުން ރައްޔިތުންގެ މަޖިލީހުގެ ރައީސްގެ މަޤާމަށް އަހުމަދު ފާރިސް މައުމޫންގެ ނަންވެސް ހުށަހަޅާފައި ވެއެވެ.\nމިއަދުގެ ލައިވް ވީޑިއޯ ކުރިއަށްދިޔަ ވަގުތުވެސް ގިނަ ބައެއްގެ ފާޑުކިއުން ގާސިމަށް އަމާޒުވިއިރު، ޖުމްހޫރީ ޕާޓީގެ ތެރެއިންވެސް ގާސިމްގެ ނިންމުމާއި މެދު ބައެއް ފަރާތްތަކުން ހިތްހަމަނުޖެހުން ފާޅުކުރިއެވެ. އެގޮތުން ގާސިމް ހުށަހެޅުއްވި ކެބިނެޓްގެ މިނިސްޓަރ އޮފް ހިއުމަން ރިސޯސް އެންޑް ލޭބަރ، އަބްދުﷲ ކަމާލުއްދީން ވަނީ ވީޑިއޯ ޢާންމު ކުރިތަނާހެން، އެ މަޤާުމު ބަލައިގަތުމަށް ޝަޢުޤުވެރި ނުވާ ކަމަށް ވިދާޅުވެފައެވެ. މީގެ އިތުރުން އިދިކޮޅު ޙަރަކާތްތަކުގައި އިސްކޮށް އުޅުއްވާ، ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފް ވިދާޅުވީ، ގާސިމް އެމްޑީޕީ ނުލައި ކޯލިޝަން ސަރުކާރެއް އިއުލާނުކޮށްފައި ވަނީ އިދިކޮޅު "ހިޔަނި" ކެބިނެޓަށް ނޭނގި ކަމަށެވެ.\nޖޫން 19, 2018 19:26\nޖޫން 19, 2018 19:28\nކެނެރީ ރާހުތްބޭ ފުރަތަމަ ހާޖާނުހެދީ\nޖޫން 19, 2018 19:29\nގާސިމު ކުރިއައް ކުރިއައް\nޖޫން 19, 2018 19:30\nގާސިމް ގުރައިދޫއަށް ގެންދާކަށް ފަހެ ނުވޭތަ އެތަނުގެ ރައީސްގެ މަގާމުދީފަ ބަހައްޓާނީ\nޖޫން 19, 2018 22:41\nކިހާ ދެރަކަމެއް.. ކަމެއްވާއިރަށް ގުރައިދޫ ނުބެހިބަދޯ..\nޖޫން 19, 2018 19:41\nލައިވް ވީޑީއޯއަކުން ނިކަން އަވަހަށް ސާވިސް ޗާޖު ދީބަލަ!\nޖޫން 19, 2018 20:10\nމރ. ފްލިޕް ފްލޮޕް\nޖޫން 19, 2018 20:56\nޖޫން 19, 2018 21:05\n* ޤާސިމް މައުމޫނަށް ދޯކާދިން\n*ކެނެރީ މުނާފިޤު ރާބޯ ޒިނޭކުރާ ސަލީބީ ނަސީދަށް ދޯކާދިން\n*ޑރ ވަހީދު ހަސަން މަނިކަށް ދޯކާދިން\n*އަޅުގަނޑު މެންގެ މިއަދުގެ މި ދިވެހި ޖީލުގެ މާލިމީ ރައީސް ޔާމީނަށް ދޯކާދިން\nކާންދޭ އަތުގާ ދަތްއަޅާ ވަގު ޖަނަވާރަކަށް ވެސް ކާންދޭ މީހާ ވަކިވޭ.. މިކަލޭގެ ހަރާންކޯރުވާނެ ވެރިކަމާ ހިފަންޏާ ދަރިޔަކަސް... މާމިގިއްޔޭ ކިޔާތީ އެރަށުމީހުން ވެސް ލަދުގަނޭ މި ބެއްޔާ ހޭކޭ ގޮތުން\nޖޫން 19, 2018 22:27\nތީނަޔަށް އެޑްވައިސްދޭންވެސް ތިބެނީ ބުރާންތިން...\nޖޫން 19, 2018 21:19\nޖޫން 19, 2018 21:51\nތުއްތު ދީދީ ބުނާނީ ތިކަމަށް އެންމެ ލާއިގު މީހަކީ ހަމަ ގާސިންބެއޭ! ގާސިމްބޭ ނަމަނަމަ ތިބަޔަށް އަންނި ނުލަވާތި!\nޖޫން 19, 2018 22:28\nޖޫން 19, 2018 22:31\nނައިބަކަށް ތިޔަ ހަމަޖެއްސީ ވިހަގަދަ އިންޖެކުޝަނެއް! މިވިހަގަދަ އިންޖެކުސަން ފުރަތަމަ ޖަހާނީ ގާސިމަށް! ހަދާނާތާރީޚަށްޓަކައި މި ވާހަކަ ރައްކޮށްފައިބާއްވާ!\nޖޫން 20, 2018 00:02\nމަބުނީ އަދި ގާސިންބެ ސަރުކާރު ކޮޅަށް ބުރަވާނެ ޔަގީންކަމެއް. އެއީ މާޒީގެ ސަފްހާތަކުން ދައްކާގޮތް. އޭނާތީ ހުރިއްޔާ ހުރި ހޮރަކުން ކަށި ޖަހާ ޖަހާ ގޮތެއްނުވި މީހާ އެހެންވީމާ ބަދަލެއްނުވާނެ.\nޖޫން 20, 2018 00:08\nޖޫން 20, 2018 00:47\nޤާސިމްބެ ވިސްނާނުލާ ހެދުނު ކޮހަކުން ފައިން އެރުން ތިޔަށް ކިޔަނީ\nޖޫން 20, 2018 10:03\nކޯލިޝަނެއް ހަދަން ފާޅުގައި މަޝްވާކޮށް އެއްބަސްވުމަކަށް އައުމުގެ ހިއްވަރު އެލިފަ ތިބި އިނދިކޮޅު ލީޑަރުން ކަމަށް އެމީހުން ގަބޫލުކުރާ ބަޔަކު ނިންމާ އަމިއްލަ ނިންމުން ގަބޫލުކުރާނެ ރައްޔިތުންނެއް ނެތް


England aai Ukraine Quarter ah, Germany kataifi - AO News\nއިންގްލެންޑާއި ޔޫކްރޭން ކުއާޓާ އަށް، ޖަރުމަނު ކަޓައިފި\nޖަރުމަނު ކޮޅަށް ލަނޑުޖެހުމަށްފަހު އިންގްލެންޑްގެ ކުޅުންތެރިން އުފާ ފާޅުކުރަނީ. --ފޮޓޯ: ޓުވިޓާ\nމިހާރު ކުރިއަށްދާ ޔޫރޯ ފުޓްބޯޅަ މުބާރާތުގެ ދެވަނަ ބުރުގައި ރޭ ކުޅުނު މެޗުތަކުން މޮޅުވެ އިންގްލެންޑާއި ޔޫކްރޭނުން އެ މުބާރާތުގެ ކުއާޓާ ފައިނަލަށް ދަތުރުކުރިއިރު، ޖަރުމަނާއި ސްވިޑެން ކަޓައިފިއެވެ.\nއިންގްލެންޑް އަތުން 2-0 އިން ޖާމަނީ ބަލިވިއިރު، އިތުރުވަގުތުގެ ފަހު ހާފުގެ އެންމެ ފަހު މިނެޓުގައި ވައްދާލި ލަނޑާއެކު ޔޫކްރޭނުން ވަނީ 2-1 އިން ސްވިޑެން ބަލިކޮށްފައެވެ.\nރޭގެ މެޗަކީ ވޭތުވެދިޔަ 55 އަހަރުގެ ތެރޭގައި ބޮޑު މުބާރާތެއްގެ ނޮކްއައުޓް ބުރުގައި ޖަރުމަނު އަތުން އިންގްލެންޑް މޮޅުވި ފުރަތަމަ ފަހަރެވެ. އަދި މިއީ 1975 ވަނަ އަހަރުގެ ފަހުން ވެމްބްލީ ސްޓޭޑިއަމްގައި ޖަރުމަނު ބަލިވި ފުރަތަމަ ފަހަރު ވެސް މެއެވެ.\nލަންޑަނުގެ ވެމްބްލީގައި ރޭ ކުޅުނު މެޗުގެ ފުރަތަމަ ހާފުގައި ދެ ޓީމަށް ވެސް ލަނޑުޖަހާނެ މާގިނަ ފުރުޞަތުތަކެއް ތަނަވަސްކުރެވިފައެއްނުވެއެވެ. މި ހާފުގައި ޖަރުމަނުގެ މިޑްފީލްޑަރު ލެއޮން ގޮރެޓްޒްކާ އާއި އެ ޓީމުގެ ފޯވާޑް ޓިމޯ ވާނާ ފޮނުވާލި ބޯޅަތައް އިންގްލެންޑްގެ ކީޕަރު ޖޯޑަން ޕިކްފޯޑް ހުއްޓުވިއިރު، އިންގްލެންޑްގެ ހެރީ މެގުއާ އާއި ރަހީމް ސްޓާލިން ފޮނުވާލި ހަމަލާތަކުގެ ހުރަހަކަށްވީ ޖަރުމަނުގެ ކީޕަރު މެނުއަލް ނޯޔާ އެވެ.\nއިންގްލެންޑްގެ ފޯވާޑް ހެރީ ކޭން (ކ) ޖަރުމަނުގެ ގޯލަށް ބޯޅަ ފޮނުވާލަނީ. –ފޮޓޯ: ޓުވިޓާ\nމެޗުގެ 75 ވަނަ މިނެޓުގައި އިންގްލެންޑުން ލީޑްނެގީ މެންޗެސްޓާ ސިޓީގެ ވިންގާ ސްޓާލިން ކާމިޔާބުކުރި ގޯލުންނެވެ. މިއީ މި މުބާރާތުގައި އޭނާ ކުޅުނު ހަތަރު މެޗުގައި ޖެހި ތިންވަނަ ލަނޑެވެ. އިންގްލެންޑުން މި ލަނޑުޖެހިތާ ހަ މިނެޓުފަހުން ޖަރުމަނަށް އެއްވަރުކޮށްދޭން ތޯމަސް މުލާ އަށް ރަނުގެ ފުރުޞަތެއްލިބި ވަނީ ބޭކާރުވެފައެވެ. ހާފުގެ މެދާ ހިސާބުން ސްޓާލިން އަތުން ގެއްލުނު ބޯޅައެއް ހޯދުމަށްފަހު ކާއީ ހަވާޓްޒް ހުސްކޮށްލާފައި މުލާ އަށް ދިނުމުން އިންގްލެންޑްގެ ކީޕަރު ޕިކްފޯޑް ކައިރިން ހުހަށްހުރެ އޭނާ ފޮނުވާލި ބޯޅަ ދިޔައީ ގޯލްގެ ދަނޑިކައިރިން ބޭރަށެވެ.\nއިންގްލެންޑްގެ ދެވަނަ ލަނޑު، މެޗު ނިމެން ހަތަރު މިނެޓަށްވެފައިވަނިކޮށް ކާމިޔާބުކޮށްދިނީ ކެޕްޓާން ހެރީ ކޭން އެވެ. މިއީ ފަހު ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް ޖެކް ގްރީލިޝް ނަގައިދިން ހުރަހަކުން ލިބުނު ބޯޅައެއް ކޭން ބޮލުން ފޮނުވާލައިގެން ކާމިޔާބުކުރި ގޯލެކެވެ.\nމި މުބާރާތުގައި ރޭ ކުޅުނު އަނެއް މެޗުގެ ފުރިހަމަވަގުތު ހަމަވިއިރު ދެ ޓީމު 1-1 އިން އެއްވަރުވުމުން ނަތީޖާ ނެރުމަށް ކުޅުނު އިތުރުވަގުތުގެ ދެ ހާފުގައި ޖެހި ގޯލާއެކު ޔޫކްރޭނުން ވަނީ ސްވިޑެންގެ މައްޗަށް ކުރިހޯދައި އެ ގައުމުގެ ތާރީޚުގައި ފުރަތަމަ ފަހަރަށް ބޮޑު މުބާރާތެއްގެ ކުއާޓާ ފައިނަލުން ޖާގަ ހޯދާފައެވެ.\nސްކޮޓްލެންޑްގެ ގްލާސްގޯ ގައި ހެމްޕްޑެން ޕާކްގައި މިރޭ ކުޅުނު މެޗުގެ 27 ވަނަ މިނެޓުގައި ޔޫކްރޭނަށް ލީޑްނަގައިދިނީ އޮލެގްޒެންޑަ ޒިންޗެންކޯ އެވެ. ފުރަތަމަ ހާފު ނިމެން ދެ މިނެޓަށްވެފައިވަނިކޮށް ސްވިޑެންގެ ޒުވާން ފޯވާޑް އަލެކްސެންޑަ އީސަކް ދިން ބޯޅައަކުން އެ ޓީމަށް އެއްވަރުކޮށްދިނީ އެމީލް ފޯސްބާގް އެވެ. މިއީ މި ފަހަރުގެ ޔޫރޯގައި ފޯސްބާގް ޖެހި ހަތަރުވަނަ ލަނޑެވެ.\nސްވިޑެންއާ ދެކޮޅަށް ޔޫކްރޭން ކުޅުނު މެޗުގެ ތެރެއިން. –ފޮޓޯ: ޓުވިޓާ\nމެޗުގެ ފުރިހަމަވަގުތު ހަމަވިއިރު ދެ ޓީމު 1-1 އިން އެއްވަރުވުމުން، ދެން ކުޅެން ޖެހުނު އިތުރުވަގުތުގެ ފުރަތަމަ ހާފު ނިމެންދަނިކޮށް ޔޫކްރޭންގެ އާޓެމް ބެސެޑިން އަށް ކުރި ނުރައްކާތެރި ޓެކުލަކާ ގުޅިގެން ސްވިޑެންގެ ޑިފެންޑަރު މާކަސް ޑެނިއަލްސަން އަށް ރެފްރީ ވަނީ ރަތް ކާޑު ދައްކާ ދަނޑުން ފޮނުވާލާފައެވެ. ރެފްރީ އެންމެ ފުރަތަމަ ޑެނިއަލްސަން އަށް ދެއްކީ ރީނދޫ ކާޑެކެވެ. އެކަމަކު، ފަހުން ވީއޭއާރްގެ އެހީ ހޯދުމަށްފަހު ރެފްރީ ވަނީ އެ ނިންމުން ބަދަލުކޮށްފައެވެ.\nއެއް ކުޅުންތެރިއަކު މަދުން ކުޅެން ޖެހުމުން ސްވިޑެން އަށް ހުރަސްތައް ކުރިމަތިވެ، ދެ ޓީމަށް އިތުރު ގޯލެއް ކާމިޔާބުނުކުރެވި 1-1 އިން މި މެޗު އެއްވަރުވެގެން ނިމެން ދަނިކޮށް ޔޫކްރޭން މޮޅުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން ނިކުތް އާޓެމް ޑޮވްބީކް އެވެ. މިއީ އެ ޓީމުގެ ހުނަރުވެރި މިޑްފީލްޑަރު ޒިންޗެންކޯ ނަގައިދިން ހުރަހަކުން ލިބުނު ބޯޅައެއް ޑޮވްބީކް ބޮލުން ފޮނުވާލައިގެން ކާމިޔާބުކުރި ގޯލެކެވެ.\nކުއާޓާ ފައިނަލްގައި ޔޫކްރޭން ކުޅެން ޖެހެނީ އިންގްލެންޑާ ދެކޮޅަށެވެ. މި މެޗު ކުޅެވޭނީ އަންނަ ޖުލައި މަހުގެ4ވާ އާދީއްތަ ދުވަހުގެ ދަންވަރު 12 ޖަހާއިރު ރޯމްގެ އޮލިމްޕިކް ސްޓޭޑިއަމްގައެވެ.\nކުޅިވަރުއިންގްލެންޑް ގައުމީ ޓީމުދުނިޔެސްވިޑެން ގައުމީ ޓީމުޔޫރޯ 2020ޔޫކްރޭން ގައުމީ ޓީމުޖަރުމަނު ގައުމީ ޓީމް


މަންދޫބުން ކުރެއްވި މަސައްކަތް 26\nމަންދޫބުން ކުރެއްވި މަސައްކަތް\nޕައުލް އަގިރިފާ ރަސްގެފާނުގެ ކުރިފުޅުމަތީގައި އޭނާގެ އަމިއްލަ ދިފާއުގައި ވާހަކަދެއްކި\n1 ދެން އަގިރިފާ ރަސްގެފާނު ޕައުލް އަށް ވިދާޅުވިއޭ. ”ކަލޭގެ އަމިއްލަ ދިފާއުގައި ކަލޭ ބުނަން ބޭނުން އެއްޗެއް އޮތިއްޔާ ބުނޭ.“ ދެން ޕައުލް އަތްމައްޗަށް ނަގާ މި ފަދައިން ވާހަކަ ދެއްކިއެވެ.\n2 ”އަގިރިފާ ރަސްގެފާނު. އަޅުގަނޑާއި މެދު ބަނީއިސްރާއީލު މީހުން ކުރަމުންދާ ދަޢުވާގެ ދިފާއުގައި މަނިކުފާނުގެ ކުރިފުޅުމަތީ އަޅުގަނޑަށް ވާހަކަދެއްކުމުގެ ފުރުސަތު ލިބުނީތީ އަޅުގަނޑު ވަރަށް އުފާ ކުރަން.3ކެތްތެރިކަމާއިއެކު އަޅުގަނޑު މިބުނާ ވާހަކަކޮޅު އަޑު އައްސަވާލަދެއްވާ. އެހެނީ ތިޔަބޭފުޅާއަކީ ބަނީއިސްރާއީލު މީހުންގެ އާދަކާދަތަކާ އަދި އެމީހުންގެ މެދުގައި ދީނުގެ ގަވާއިދުތަކާ މެދު ކުރެވޭ ބަހުސް ތަކާ ހަމަނުޖެހުންތައް ރަނގަޅަށް ދެނެވަޑައިގެންވާ ބޭފުޅެއް.4ބަނީއިސްރާއީލުގެ އެންމެންނަށް ވެސް އެނގޭނެ ފަދައިން އަޅުގަނޑަކީ ދީނުގެ ކަންތަކާ ބެހޭ ފުރިހަމަ ތަމްރީނު ލިބިގެންވާ މީހަކީން. ފުރަތަމަ އަޅުގަނޑުގެ އަމިއްލަ ރަށުގައި އަދި އޭގެ ފަހުން ޖެރޫސަލަމުގައި ވެސް އަޅުގަނޑު ދީނުގެ ގަވާއިދުތަކާ ޤާނޫނުތައް ކިޔެވިން.5އަދި އަޅުގަނޑަކީ ބަނީއިސްރާއީލުގެ އެންމެ ދީނީ ގަވާއިދުތައް ބޮޑު ޖަމާޢަތް ކަމުގައި ވާ ފަރީސީނުގެ ޖަމާޢަތުގެ މީހެއްކަން އަޅުގަނޑު ކުށްވެރި އެކުރާ މީހުންނަށް ވެސް ހަމަ ރަނގަޅަށް އެނގޭނެ.\n6 މިއަދު އަޅުގަނޑާއި މެދު ޝަރީއަތް މި ކުރެވެނީ އެއީ އަޅުގަނޑުމެންގެ ކާބަފައިންނަށް އެތައް ޒަމާނެއްގެ ކުރިން މާތްރަސްކަލާނގެ ކުރެއްވި ވަޢުދުފުޅެއް ފުރިހަމަ ވާނެ ކަމުގައި އުންމީދުކޮށް ގަބޫލު ކުރުމުން.7ބަނީއިސްރާއީލު މީހުންގެ ބާރަ ގަބީލާގެ ދަރިކޮޅުގެ މީހުން ރެއާއި ދުވާލު މާތްރަސްކަލާނގެ ކިބަފުޅަށް އަޅުކަން ކުރަމުން ދަނީ ހަމަ މިބުނި ވަޢުދުފުޅު ފުރިހަމަވެ ނިމޭނެ ދުވަހެއްގެ އުންމީދުގަ. އިއްޒަތްތެރި އަގިރިފާ ރަސްގެފާނު، ނަމަވެސް މިއަދު އަޅުގަނޑު ޝަރީޢަތުގެ ކުރިމައްޗަށް ގެނެވިފައި މި ވަނީ އަޅުގަނޑު ވެސް ހަމަ އެ ވަޢުދުފުޅު ފުރިހަމަ ވުމަށް އުންމީދުކޮށް ގަބޫލު ކުރާތީ.* މިވަޢުދުފުޅަކީ ބަނީއިސްރާއީލު މީސްތަކުން މިނިވަންކޮށް ސަލާމަތް ކުރެއްވުމަށް ދާއޫދުގެފާނުގެ ދަރިކޮޅުން ބޭކަލަކު ފޮނުއްވާނެ ކަމުގެ ވަޢުދުފުޅެވެ. 8 މާތްރަސްކަލާނގެ މަރުވެފައިވާ މީހުން އަލުން ދިރުއްވާ ކަން ގަބޫލު ކުރުން އެއީ އެއްވެސް މީހަކަށް އެހާ އުނދަގޫކަމަކަށް ވާންވީ ކީއްވެ؟9އަޅުގަނޑަކީ ވެސް ނާޒަރަތުގެ އީސާގެފާނު ގަބޫލު ކުރާ މީހުންނާއި އިދިކޮޅަށް ކުރެވެން އޮތިއްޔާ އޮތް ކަމެއް ކުރަން ޖެހޭނެ ކަމުގައި ދުށް މީހެއް.† އީސާގެފާނު އުފަންވީ ބައިތުލަޙަމްގައި ނަމަވެސް އެކަލޭގެފާނަކީ ނަޒަރަތުގެ ވަޒަންވެރިއެކެވެ. 10 އަޅުގަނޑު ވެސް ކަންތައް ކުރީ ހަމަ އެ ފަދައިން. ޖެރޫސަލަމުގެ ބޮޑު އިމާމުން ދެއްވި ހުއްދައަށް އަޅުގަނޑު އީސާގެފާނަށް އީމާންވި އެތައް ބަޔަކު ޖަލަށް ލީން. އަދި އޭގެ ތެރެއިން މީހުންނަށް މަރުގެ އަދަބު ދެވުނު ހިނދު އެކަމަށް ރުހި އަޅުގަނޑު ވެސް ވޯޓުލީން. 11 އަދި ދީނީ މަރުކަޒު ތަކުގައި އޭގެ ތެރެއިން އެތައް ބަޔެއްގެ ގައިގައި ހަންމުށިން ތެޅުމަށް ވެސް އެންގިން. އަދި އެ ގޮތުން އެމީހުން ލައްވާ އީސާގެފާނާއި ދެކޮޅަށް ވާހަކަ ދައްކުވަން އަޅުގަނޑު މަސައްކަތް ކުރީން. އަޅުގަނޑު އެމީހުންނަށް ކުރާ ނަފުރަތުގެ ބޮޑުކަމުން އީސާގެފާނަށް އީމާންވާ މީހުން ހޯދާ އެމީހުންނަށް އަދަބު ދިނުމަށް އެހެން ރަށްރަށަށް ވެސް ދިޔައިން.“\nޕައުލް އޭނާގެ ހިތްބަދަލުވެ ދިންނެވުން ލިބުނުގޮތް ކިޔާދިން\n12 ”އެ ގޮތުން އަޅުގަނޑު އެއްފަހަރަކު ދިމިޝްޤަށް ދިޔައިން. އެ ރަށަށް އަޅުގަނޑު ދިޔައީ އެ ރަށުގައި ވީ އީސާގެފާނަށް އީމާންވެގެން ތިބި މީހުން ހައްޔަރު ކުރުމަށް ބޮޑު އިމާމުން ދެއްވި ހުއްދައިގެ ސިޓީ އެއްވެސް ހިފައިގެން.\n13 އިއްޒަތްތެރި ރަސްގެފާނު. އެ ރަށަށް ދިޔަ މަގުމަތީ އެއްދުވަހަކު މެންދުރު ވަގުތު އުޑުން އައި ވަރަށް ގަދަ އައްޔެއް އަޅުގަނޑު ދުށިން. އެއަލި އިރުގެ އައްޔަށް ވުރެ ވެސް ގަދަވެގެންވި. އެއަލި އަޅުގަނޑުގެ ވަށައިގެން ވިދައިގެން ދިޔަ. އަދި އަޅުގަނޑާއި އެކު ދަތުރު ކުރި އެހެން މީހުންގެ ވަށައިގެން ވެސް އެއަލި ވިދައިގެން ދިޔަ. 14 ވަގުތުން އަޅުގަނޑުމެން އެންމެން ބިންމައްޗަށް ވެއްޓުނު. ދެން ބަނީއިސްރާއީލު މީހުންގެ ބަސް ކަމުގައިވާ ޢިބްރާނީ ބަހުން މި ފަދައިން ބުނެވުނު އަޑު އަޅުގަނޑު އެހީން. ’ޝާއުލް، ޝާއުލް! ކަލޭ ތިމަންކަލޭގެފާނަށް އަނިޔާ ތިޔަ ދެނީ ކީއްވެ ހޭ؟ ތިމަންކަލޭގެފާނާއި ދެކޮޅަށް ތިޔަ ކުރާ ހުރިހާ ކަމަކުން ދެރަޔާ ހިތާމަ ތިލިބެނީ ހަމަ ކަލެއަށް.‘ 15 އެވަގުތު އަޅުގަނޑު އެހިން. ’ސާހިބާ ތިޔައީ ކޮން ބޭކަލެއް ތޯ އޭ؟‘ އޭގެ ޖަވާބުގައި މާތް ސާހިބު ވިދާޅުވި. ’ތިމަންކަލޭގެފާނީ ކަލޭ ތިޔަ އަނިޔާ ދޭ އީސާގެފާނޭ. 16 ތެދުވޭ! ތިމަންކަލޭގެފާނު މިއަދު ކަލޭގެ ކައިރިއަށް މިއައީ ކަލޭ ތިޔައީ ތިމަންކަލޭގެފާނުގެ މަސައްކަތު މީހެއްގެ ގޮތުގައާއި އަދި ތިމަންކަލޭގެފާނާއި މެދު އެހެން މީހުންނަށް އަންގައިދީ ހެކިދޭނެ މީހެއްގެ ގޮތުގައި ކަލޭ ހޮވުމަށޭ. ކަލޭ މީސްތަކުންނަށް ކަލެއަށް މިއަދު މި ފެނުނު ކަންތަކާ އަދި ތިމަންކަލޭގެފާނު ކަލެއަށް ދައްކަވާ އަންގަވާ ކަންތައްތައް މީސްތަކުންނަށް އަންގައި ދޭނޭ. 17 ތިމަންކަލޭގެފާނު ކަލޭ ބަނީއިސްރާއީލު މީހުންނާ އަދި ބަނީއިސްރާއީލު މީހުން ކަމުގައި ނުވާ މީހުންގެ ކިބައިން ވެސް ސަލާމަތް ކުރައްވާނަމޭ. ތިމަންކަލޭގެފާނު ކަލޭ މި ފޮނުވަނީ ބަނީއިސްރާއީލު މީހުން ނޫން މީހުންގެ ގާތަށޭ. 18 ކަލޭ އެބައިމީހުންގެ ލޯތައް ހުޅުވާނޭ. އަދި އެމީހުން އަނދިރިކަމުން އަލިކަމަށް އަދި ޝައިތާނާގެ ބާރުގެ ދަށުން މާތްރަސްކަލާނގެ ބާރުގެދަށަށް އައުމަށް އެހީވެދޭނޭ. އޭރުން އެމީހުންގެ ފާފަތައް ޢަފޫކުރެއްވި ތިމަންކަލޭގެފާނުގެ ބަސްފުޅުތައް ގަބޫލު ކުރުމުގެ ސަބަބުން މާތްރަސްކަލާނގެ ޚާއްސަ މަޤާމެއް ދެއްވާފައި ވާ އެހެން މީހުންގެ ތެރެއިން އެމީހުން ވެސް ހިމެނޭނޭ.‘ “\nޕައުލް އޭނާ ކޮށްފައިވާ މަސައްކަތްތައް ބަޔާންކޮށް ކިޔާދިން\n19 ”އަގިރިފާ ރަސްގެފާނު. އަޅުގަނޑަށް ހޭލާހުއްޓާ ހުވަފެނެއް ފަދައިން މާތްރަސްކަލާނގެ ދައްކަވާ މި އެންގެވި ކަންތައްތަކަކަށް އަޅުގަނޑު ނުކިޔަމަންތެރިއެއް ނުވަން. 20 އަޅުގަނޑު މި ކަންތަކުގެ ޚަބަރު ފުރަތަމަ ދިނީ ދިމިޝްޤުގެ މީހުންނަށް. ދެން އެއަށް ފަހު އަޅުގަނޑު ދިޔައީ ޖެރޫސަލަމަށާ އަދި މުޅި ޖުދެއާ ކަރާގެތެރެއަށާ އަދި ބަނީއިސްރާއީލު މީހުން ނޫން މީހުންގެ ގާތަށް. އަޅުގަނޑު އެމީހުން ގާތުގާ ބުނީ ފާފަކުރުން ހުއްޓާލާ މާތްރަސްކަލާނގެ ކިބަފުޅަށް އެނބުރުމަށް، އަދި އެމީހުން ފާފަކުރުން ހުއްޓާލާ މާތްރަސްކަލާނގެ ކިބަފުޅަށް އެނބުރުނުކަން އެމީހުން ކުރާ ހުރިހާ އަމަލުތަކަކުން ވެސް ދެއްކުމަށް. 21 ބަނީއިސްރާއީލު މީހުން އަޅުގަނޑު ބައިތުލް މަޤްދިސްގައި ވަނިކޮށް ހައްޔަރުކޮށް މަރާލަން އުޅުނީ މި ކަންތައްތަކުގެ ސަބަބުން. 22 ނަމަވެސް މާތްރަސްކަލާނގެ އަޅުގަނޑު ރައްކާތެރިކުރެއްވި. އެންމެ މަތީ މީހުންނަށާ އަދި އެންމެ ދެރަ މީހުންނަށް ވެސް މިޚަބަރު ދިނުމަށްޓަކައި އަޅުގަނޑު ދުނިޔޭގައި ދިރި މިހިރީ އެހެން ކަމުން. އަޅުގަނޑު މީސްތަކުންނަށް އަންގައިދީ ކިޔާދެމުން މި ދަނީ ހަމަ މޫސާގެފާނާއި❖ މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ. އަދި އެހެން ރަސޫލުންނާއި ނަބީބޭކަލުން ވެސް އެކަމެއް ވާނެކަމަށް އަންގަވާފައިވާ ކަމަކާ ބެހޭ ގޮތުން. 23 އެއީ މާތްރަސްކަލާނގެ ޚާއްސަ ކުރައްވާ ފޮނުއްވާނެ ފަރާތް ކަމުގައިވާ އަލްމަސީޙުއަށް❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. އަނިޔާ ލިބިވަޑައިގެން މަރުވާނެ ކަން. އަދި މަރުވުމަށް ފަހު ފުރަތަމަ ދުނިޔެއަށް ވަޑައިގަންނަވާނެ ބޭކަލަކަށް އެކަލޭގެފާނު ވާނެކަން. އަދި މަރުވުމަށް ފަހު އެކަލޭގެފާނު އަލުން ދިރިދުނިޔެއަށް ވަޑައިގެން❖ އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ. ދިންނެވުމުގެ އަލިކަން ބަނީއިސްރާއީލު މީހުންނަށާ އަދި ދުނިޔޭގެ އެންމެންނަށް ހާމަކުރައްވާނެ ކަންވެސްމެ.“\n24 ދެން އެވަގުތު ގަވަރުނަރު ފެސްތުސް ޕައުލް ގެ ވާހަކަ މެދު ކަނޑާލާ ހަޅޭލަވައިގަތެވެ. އޭނާ ބުންޏެވެ. ”ޕައުލް ކަލޭ ތިހިރީ ބުއްދިގޯސްވެފަ. ކަލޭ ކިޔަވާ ކިޔަވާ ގޮސް ތިހިރީ ސިކުނޑި ހަލާކުވެފަ.“ 25 ނަމަވެސް ޕައުލް ޖަވާބުގައި ބުންޏެވެ. ”އިއްޒަތްތެރި ގަވަރުނަރު ފެސްތުސް. އަޅުގަނޑު މިހިރީ މޮޔަވެފައެއް ނޫން. އަޅުގަނޑު މި ދަންނަވަނީ ސާފު ސީދާ ތެދު. 26 އަޅުގަނޑު މި ވާހަކަދައްކަނީ މިނިވަން ކަމާއި އެކު ކެރިހުރެގެން. އެއީ މިހުރިހާ ކަމެއް ވެދިޔަ ކަން އަގިރިފާ ރަސްގެފާނު ވެސް ރަނގަޅަށް ދެނެވަޑައިގެންވާނެ. އެއީ މި ކަންތައްތައް ވެދިޔައީ ސިއްރުން އެއްކަނެއްގައި ފޮރުވިގެންވާ ފަދައަކުން ނޫން. 27 އަގިރިފާ ރަސްގެފާނު. ރަސޫލުންނާއި ނަބީބޭކަލުން ލިޔުއްވި ބަސްފުޅުތައް ތިޔަބޭފުޅާ ގަބޫލު ކުރަން ނޫންތޯ؟ މަނިކުފާނު އެކަން ގަބޫލު ކުރާ ކަން އަޅުގަނޑަށް އެނގޭ.“ 28 އަގިރިފާ ރަސްގެފާނު ވިދާޅުވިއެވެ. ”ތިޔަހާ އަވަހަށް އަހަރެން މަސީޙީންގެ❖ މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ. މީހަކަށް ހެދިދާނެ ކަމަށް ކަލޭ ހީކުރަންތަ؟“ 29 ޕައުލް ޖަވާބުގައި ދެންނެވިއެވެ. ”ކުޑައިރުކޮޅެއްގަތެރޭ ކަމެއް ނޫނީ ދިގު މުއްދަތަކަށް ފަހު ކަމެއް އަޅުގަނޑަކަށް ނޭނގެ. ނަމަވެސް އަޅުގަނޑުގެ ދުޢާ އަކީ މިތާނގައި މިވާ އެންމެން ވެސް އީސާގެފާނަށް އީމާންވެ އަޅުގަނޑު ފަދައިން ވުން. ނަމަވެސް އެމީހުންގެ ގައިގައި އަޅުގަނޑުގެ ގައިގައި ޖެހިފައި މިވާ ފަދައިން ހިލިހިލާ ޖެހުމަކަށް އަޅުގަނޑެއް ނޭދެން.“\n30 ދެން އަގިރިފާ ރަސްގެފާނާއި ގަވަރުނަރު ފެސްތުސް އާއި ރަސްގެފާނުގެ ކޮއްކޯފުޅު ބެރެނީޒު އާއި އަދި އެތާނގައިވާ އެންމެން އެތަނުން ދިއުމަށް ތެދުވިއެވެ. 31 އެމީހުން ދިއުމުގެ ކުރިން އެމީހުން އެންމެންމެ އެއްބަސްވެ އެކަކު އަނެކަކަށް ބުންޏެވެ. ”މިމީހާ އަކީ ޖަލަށް ލާންވި ނުވަތަ އޭނާއަށް މަރުގެ ޙުކުމް ކުރަންވީ ވަރުގެ އެއްވެސް ކުށެއް ކޮށްފައި ވާ މީހެއް ނޫން.“ 32 އަގިރިފާ ރަސްގެފާނު ގަވަރުނަރު ފެސްތުސްއަށް ވިދާޅުވިއެވެ. ”އޭނާ ކައިސަރުގެ އަރިހަށް އޭނާގެ މައްސަލަ ހުށައެޅުމަށް އެދިފައި ނުވިނަމަ ހަމަ މިއަދު ވެސް އޭނާ މިނިވަން ކުރެވުނީސް.“\n*26:7 މިވަޢުދުފުޅަކީ ބަނީއިސްރާއީލު މީސްތަކުން މިނިވަންކޮށް ސަލާމަތް ކުރެއްވުމަށް ދާއޫދުގެފާނުގެ ދަރިކޮޅުން ބޭކަލަކު ފޮނުއްވާނެ ކަމުގެ ވަޢުދުފުޅެވެ.\n†26:9 އީސާގެފާނު އުފަންވީ ބައިތުލަޙަމްގައި ނަމަވެސް އެކަލޭގެފާނަކީ ނަޒަރަތުގެ ވަޒަންވެރިއެކެވެ.\n❖26:22 މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ.\n❖26:23 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.\n❖26:23 އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ.\n❖26:28 މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ.


Abadhu varubali vaanama eee bahyehge alaamaatheh\nއަބަދު ވަރުބަލި ވާނަމަ އެއީ ބައްޔެއްގެ އަލާމާތެއް\nއަބަދު ވަރުބަލިވެ ނިދިއައިސް ނުވަތަ ލޮޑުވެފަ ހުންނަ ނަމަ އެއީ ކޮންމެވެސް ބައްޔެއްގެ އަލާމާތެކެވެ. މިފަދަ އަލާމާތެއް ހުރިނަމަ ލަސްނުކޮށް ޑޮކްޓަރެއްގެ ލަފާ ހޯދުމަކީ، ބައްޔެއް ހުރިނަމަ އެ ބަލިން ސަލާމަތްވުމަށް އެޅިދާނެ ރަނގަޅު ފިޔަވަޅެކެވެ.\nއެނީމިއާ ޖެހުމަށް މެދުވެރި ވަނީ ބޭނުންވާ ވަރަށް ރެޑް ބްލަޑް ސެލްސް ނެތުމުން ނުވަތަ ހިމަގްލޮބިން ދަށް ވުމުން ނެވެ. މިހެން ވުމުން ވަރުބަލިވެ މަސައްކަތުގެ މާހައުލުގައި މަސައްކަތަށް ދެވޭ ޝައުގުވެރިކަން ކުޑަވެގެން ދެއެވެ. އަދި ނިދަން އުދަނގޫވެ ހަށިގަނޑު ލޮޑުވާގޮތް ވެއެވެ. މިހެން ވާނަަމަ ލަސްނުކޮށް ލޭގެ ޓެސްޓެއް ހެދުން ބުއްދިވެރި އެވެ.\nޑައިބެޓީސްގެ ސަބަބުން އަބަދު ކާހިތްވުމާއި ވަރުބަލިވުމުގެ އިތުރުން ހަށިގަނޑުން ހަކަތަ ހުސްވާގޮތް ދިމާވެއެެވެ. މިހެން ދިމާވަނީ ހަށިގަނޑަށް ބޭނުން ވާވަރަސް ގުލްކޯސް ނުއުފެއްދޭތީ އެވެ.\nޑިޕްރެޝަންގެ ޝިކާރައަކަށް ތިމާ ވެއްޖެނަމަ ހުރިހާ ކަމަކުން ފޫހިކޮށްލަ އެވެ. ދިރިއުޅުމަށް ބޮޑެތި ބަދަލުތަކެއް އާދެއެވެ. ހާއްސަކޮށް ކާހިތްނުވުމާއި ނިދަން އުދަނގޫވުން ހިމެނެއެވެ. އަދި ހަދާން ނެތުމާއި ކަންކަމަށްދެވޭ ޝައުގުވެރިންކަން ކުޑަވެ “ނެގެޓިވް” ކޮށް ކަންކަމާއި ދޭތެރޭ ދެކެވޭގޮތް ވެއެވެ.\nމިއީ ނިދީގައި ނޭވާލުމަށް ދަތިވުމުން ދިމާވާގޮތެކެވެ. މިހެން ވާނަމަ ހަމައަށް ނިދި ލިބުމުކަމުގައި ވިއަސް ހޭލާ އިރު ވަރުވަލިވެފައި ހުރެއެވެ. މިހެން ދިމާވާނަމަ ހިތުގެ ބަލިތަކާއި، ލޭމައްޗަށް ދިއުމުގެ އިތުރުން ސްޓޮރޯކް ޖެހުމަށް މަގުފަހި ވެއެވެ.\nގިނައިން ފެންބުއިމުން ބޭރަށް ހިންގުމުން ދުރުކޮށްދޭ


މިކޯޓުގެ ނަންބަރު: IUL)435-A1/1/2014/43)ފ(14 އޮގަސްޓު 2014) ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައިނުވާތީ، އެ އިޢުލާން ބާޠިލުކޮށް އަލުން އިޢުލާންކުރަމެވެ.\nމި ކޯޓުން ދޭ މަޢުލޫމާތާ އެއްގޮތަށް ރެޑީމޭޑް ފާޓިޝަން ސަޕްލައި ކޮށްދޭނެ ފަރާތެއް ހޯދަން ބޭނުންވެއްޖެއެވެ. ވީމާ، މިކަމަށް ޝައުޤުވެރިވެލައްވާ ފަރާތްތަކުން4ސެޕްޓެންބަރު 2014 ވާ ބުރާސްފަތި ދުވަހުގެ 10:00 އަށް މިކޯޓަށް ވަޑައިގެން މަޢުލޫމާތު ސާފުކުރެއްވުމަށްފަހު އަންދާސީހިސާބު ހުށަހެޅުއްވުން އެދެމެވެ.\n- އަގަށް : %70 ( އެންމެ ކުޑަ އަގު ހުށައަޅާ ފަރާތަކަށް އެންމެ ގިނަ ޕޮއިންޓް )\n- ތަޖުރިބާ : (2010 ވަނަ އަހަރުގެ ޖަނަވަރީން ފެށިގެން 2014 ވަނަ އަހަރުގެ ފެބަރުއަރީ މަހުގެ ނިޔަލަށް ދައުލަތުގެ މުއައްސަސާތަކަށް މިފަދަ ތަކެތި އެންމެގިނައިން ސަޕްލައި ކޮށްދީފައިވާ ފަރާތަކަށް އެންމެ ގިނަ ޕޮއިންޓް)\n- ކުންފުންޏެއްނަމަ ކުންފުނީގެ ޕްރޮފައިލް އަދި ސެޓުފިކެޓު އޮފް ރެޖިސްޓްރޭޝަންގެ ކޮޕީ ހުށަހެޅުއްވުން.\n- ޖީ.އެސް.ޓީ. އަށް ރަޖިސްޓަރީ ކޮށްފައިވާ ސެޓުފިކެޓު އޮފް ރެޖިސްޓްރޭޝަނުގެ ކޮޕީ.\n- ތަޖުރިބާއަށް މާކްސް ދިނުމުގައި ބެލެވޭނީ މިފަދަ މަސައްކަތްތަށް އެހެން އޮފީސްތަކުގައި ކޮށްފައިވާ ގޮތާ ގުޅޭގޮތުން އެއޮފީސްތަކުން ދީފައިވާ ރެކޮމެންޑޭޝަން ލެޓަރ ފަދަ ލިޔުންތަކަށެވެ.\n- ކުންފުންޏެއްނަމަ އެކުންފުނީގެ އެންމެ ފަހުގެ އޮޑިޓް ފައިނޭންޝަލް ރިޕޯޓް ހުށަހަޅަންވާނެއެވެ\nއަންދާސީހިސާބު7ސެޕްޓެންބަރު 2014 ވަނަ ދުވަހުގެ 10:00 އަށް މި ކޯޓަށް ހުށަހަޅަންވާނެއެވެ. އަންދާސީހިސާބު ހުށަހަޅަންވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި އިޢުލާން ނަންބަރު އަދި "ޕަރޓިޝަން ޖަހައިދިނުމަށް އެދި" ލިޔެވިފައި އޮންނަންވާނެއެވެ. އަދި ތިރީގައިވާގޮތަށް އެޑްރެސްކުރެވިފައި އޮންނަންވާނެއެވެ. އަންދާސީހިސާބު ހުށަހެޅޭނީ މިބިޑް އާ ގުޅިގެން ބާއްވާ މަޢުލޫމާތު ސެޝަނަށް އަންނަ ފަރާތްތަކަށެވެ.\nއަންދާސީހިސާބު ހުޅުވާނީ7ސެޕްޓެންބަރު 2014 ވަނަ ދުވަހުގެ 10:00 ގައި ޑްރަގް ކޯޓުގެ ފުރަތަމަ ފަންގިފިލާގައި ހުންނަ މީޓިންގރޫމުގައި، ހުށަހެޅި ފަރާތްތަކުގެ ނުވަތަ އެފަރާތުން ކަނޑައެޅިފައިވާ ފަރާތްތަކާ އެއް ހާޒިރުގައެވެ. މިކަމާ ބެހޭގޮތުން އިތުރު މަޢުލޫމާތު ހޯއްދެވުމަށް [email protected] އަށް މެއިލް ކުރެއްވުން އެދެމެވެ. ނުވަތަ 3018556 އަށް ގުޅުއްވުން އެދެމެވެ.\nސުންގަޑި: 04 ސެޕްޓެންބަރު 2014 1000


އުގެއިލް ފައުންޑޭޝަންގެ އޭ.އައި. މޯލްޑިވްސްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް\nމި ޕާޓްނަރޝިޕްގެ ދަށުން، އުރީދޫ އަކީ މިއަހަރުގެ އޮގަސްޓް 26 އިން 28 ގެ ނިޔަލަށް އއ. އުކުޅަހުގައި ކުރިއަށްދާނެ އިންޓަނޭޝަނަލް ވޯކްޝޮޕް އޮފް އެޕްލައިޑް އާޓިފިޝަލް އިންޓެލިޖެންސް 2019، ސްކީމާ 2019 އަދި އުކުޅަސް ޓެކް ފެއާގެ ޓައިޓަލް ސްޕޮންސަރެވެ.\nއުރީދޫގެ މެނޭޖިންގ ޑައިރެކްޓަރ އަދި ސީއީއޯ، ނަޖީބް ޙާން ވިދާޅުވީ އާޓިފިޝަލް އިންޓެލިޖެންސަކީ ކުރިމަގުގެ ޑިޖިޓަލް ދުނިޔޭގައި، މިހާތަނަށް ފެނިފައިނުވާ ފަދަ ފުރުސަތުތަކާއި، އިޖްތިމާއީ އަދި އިޤްތިސާދީ ކުރިއެރުން ފަހި ކޮށްދޭނެ ޓެކްނޮލޮޖީއެއް ކަމަށެވެ.\n“މިގޮތުން، އޭ.އައި މޯލްޑިވްސް 2019 ފަދަ ޕްލެޓްފޯމުތަކުގެ ސަބަބުން ޑިޖިޓަލް ގައުމެއް ބިނާކުރުމުގައި އޭ.އައި ޓެކްނޮލޮޖީގެ މުހިއްމު ދައުރާއިމެދު ހޭލުންތެރިކަން އިތުރުކޮށް، އޭ.އައި ހިމެނޭ އީޖާދީ ޚިދުމަތްތައް ބިނާ ކުރުމަށް ދިވެހި ޒުވާނުންނަށް އިތުރު ހިތްވަރެއް ލިބިގެންދާނެ. އޭ.އައި މޯލްޑިވްސް 2019ގެ ޓައިޓަލް ސްޕޮންސަރ އަށް ވުމަކީ އަޅުގަނޑުމެންނަށް ލިބުނު ފަޚުރެއް، އަދި މި އިވެންޓު އިތުރަށް ފުރިހަމަކޮށް، ފައިދާހުރި ޕެލްޓްފޯމަކަށް ހެދުމަށް އުރީދޫގެ ފުރިހަމަ އެއްބާރުލުން އުގެއިލް ފައުންޑޭޝަން އަށް ފޯރުކޮށްދޭނަން.” ނަޖީބް ޙާން ވިދާޅުވިއެވެ.\n“މިއީ، ރާއްޖޭގައި ފަހުގެ ޓެކްނޮލޮޖީތައް ތައާރަފްކޮށް، އާލާކުރުމަށް އެކުންފުނިންދޭ އަހަމިއްޔަތު އެނގިގެންދާ ކަމެއް.” ޕްރޮފެސަރ އުގެއިލް ވިދާޅުވިއެވެ.\nއޭ.އައި މޯލްޑިވްސް މަހާސިންތާގައި ދުނިޔޭގެ އެކި ކަންކޮޅުތަކުން އަންނަ އެޕްލައިޑް އާޓިފިޝަލް އިންޓެލިޖެންސްގެ މާހިރުންނާއި އެދާއިރާގައި މަސައްކަތް ކުރާ ބޭފުޅުން ބައިވެރިވެ، މި މުހިންމު ދާއިރާގެ ފަހުގެ ކުރިއެރުންތަކާއި ބެހޭގޮތުން މަޝްވަރާކޮށް، މައުލޫމާތު ހިއްސާކުރާނެއެވެ. މި މަހާސިންތާ އަކީ 2019ގެ އައި.އީ.އީ.އީ ސްޕޮންސަރ ކޮށްފައިވާ އިންޓަނޭޝަނަލް ކޮންފަރަންސް އޮން ސޮފްޓްވެއާ، ނޮލެޖް، އިންފޮމޭޝަން މެނޭޖްމަންޓް އަދި އެޕްލިކޭޝަންސް ނުވަތަ ސްކީމާ 2019ގެ ބަޔެކެވެ.\nމި އިންޓަނޭޝަނަލް ކޮންފަރެންސް އަދި މަހާސިންތާ ކުރިއަށްދާއިރު، އުކުޅަހުގައި ޓެކް ފެއާ އެއްވެސް ކުރިއަށްދާނެއެވެ. މި ޓެކް ފެއާގައި ދިވެހި މުއައްސަސާތަކާއި، ވިޔަފާރިތަކުގެ އިތުރުން ޓެކްނޮލޮޖީ ދާއިރާ އަށް އަހުލުވެރި އަމިއްލަ ފަރާތްތަކުގެ އީޖާދުތަކާއި، އައު އުފެއްދުންތައް ދައްކާލެވޭނެއެވެ. މި ހަރަކާތްތަކާއިބެހޭ އިތުރު މައުލޫމާތު ހޯއްދެވުމަށް، https://aimaldives.mv/ އަށް ޒިޔާރަތް ކުރަށްވާށެވެ.


އަލާމާތްތައް ހުންނަ މީހުން ސާމްޕަލް ދިނުމަށް ދެކޮޅު! ކޮންޓެކްޓް ޓްރޭސިންއަށް ސައްހަ މައުލޫމާތެއް ނުދޭ – Haftha\nThu, 20 January, 2022, 2:21 pm\nއެޗްޕީއޭގެ އާރުއާރުޓީގެ ބޭފުޅުން ސާމްޕަލް ނެގުމުގައި ހަރަކާތްތެރިވަނީ --- ފޮޓޯ/ ހެލްތު މިނިސްޓްރީ\nއަލާމާތްތައް ހުންނަ މީހުން ސާމްޕަލް ދިނުމަށް ދެކޮޅު! ކޮންޓެކްޓް ޓްރޭސިންއަށް ސައްހަ މައުލޫމާތެއް ނުދޭ\nކޮވިޑް-19ގެ އަލާމާތްތައް ހުންނަ މީހުން ސާމްޕަލް ނުދިނުމާއި ކޮންޓެކްޓް ޓްރޭސިންއަށް ދޮގު މައުލޫމާތު ދޭ މައްސަލަތައް ފާހަގަވަމުން އަންނަ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nކޮވިޑުގެ ހާލަތާ ގުޅޭ ގޮތުން އެޗްޕީއޭ އިން މިއަދު ބޭއްވި ނޫސްވެރިންގެ ބައްދަލުވުމުގައި އެ އޭޖެންސީގެ އެޕިޑަމޮލޮޖިސްޓް ޑރ. އިބްރާހިމް އަފްޒަލް ވިދާޅުވީ މިދަނޑިވަޅަކީ ކޭސްތައް ވަރަށް މަދުވެފައިވާ ދަނޑިވަޅެއްކަމުން، ލޯ ބޭސްލައިނަކަށް ދެވޭނީ އެންމެންގެ އެއްބާރުލުމާއެކުގައި ކަމަށެވެ.\nނަމަވެސް މިފަހަކަށް އައިސް ސާމްޕަލް ދިނުމަށް ދެކޮޅު ހެދުމާއި ކޮންޓެކްޓް ޓްރޭސިންއަށް ސައްހަ މައުލޫމާތު ނުދިނުމުގެ މައްސަލަ ފާހަގަކުރެވިފައިވާ ކަމަށާއި އެގޮތުން ކޮންޓެކްޓަކަށް ވެދާނެކަމުގެ ބިރާ ހެދި، އެ މައުލޫމާތު ނުވަތަ ސައްހަ މައުލޫމާތު ނުދިނުމުގެ ސަބަބުން ބަލި އިތުރަށް ފެތުރުމުގެ ފުރުސަތު ހުޅުވިގެންދާ ކަމަށް ވިދާޅުވި އެވެ.\n“ވަރަށް ގިނަ ބަޔަކަށް މިހާރު ހީވެފައި އޮންނަ ކަމެއް ކަންނޭނގެ، މިއީ ދެން މާބޮޑު ކަމެއް ނޫނޭ. ހާއްސަ ގޮތެއްގައި ކޭސްތައް ވަކި މިންވަރެއްގައި މެއިންޓެއިން ކުރެވިފައި ހުންނަ ދަނޑިވަޅެއްގައި އެހެން ހީވެދާނެ. ނަމަވެސް ކޭސްތައް އިތުރުވެގެން ކުރިން އޮތް ކަހަލަ ހާލަތަކަށް ނަންބަރުތައް ދިޔައީމަ އޭގެން ފެނިގެންދާނެ އެއީ ކުރެވޭ ކުށްހީއެއްކަން. ދޭ އިރުޝާދުތަކަށް ބޯލަނބައިގެން އެކަންތައްތައް ކުރީމަ ފަސޭހަ ހާލަތެއްގައި މި އުޅެވެނީ،” ޑރ. އަފްޒަލް ވިދާޅުވި އެވެ.\nކުރިއަށް އޮތީ ސްކޫލު ޗުއްޓީ ދުވަސްވަރެއްކަން ފާހަގަކުރައްވައި އޭނާ ވަނީ، ކޮންމެހެން ދާންޖެހިގެން ނޫނީ ދަތުރު ނުކުރުމަށާއި މީހުން އެއްވެ އުޅޭ ތަންތަނަށް ނުދިއުމަށް އިލްތިމާސް ކުރައްވައިފަ އެވެ. މީހުން އެއްވެ އުޅޭ ތަންތަނަށްދާ އިރު، ގައިދުރުންކަން ބެހެއްޓުމާއި މާސްކު އެޅުން މުހިންމު ކަމަށާއި އަދި މާސްކު ދޫކޮށްލާ ހިސާބަކަށް އަދިވެސް ނުދާ ކަމަށް ޑރ. އަފްޒަލް ވިދާޅުވި އެވެ.\nފާހަގަ: ކޮވިޑް-19, އެޗްޕީއޭ, ޑރ. އިބްރާހިމް އަފްޒަލް